
2017-жылдын 11-апрелиндеги Евразия экономикалык 
бирлигинин  Бажы кодекси жөнүндө келишимине 
өзгөртүүлөрдү киргизүү жөнүндө 
ПРОТОКОЛ
 
Евразия экономикалык бирлигине мүчө мамлекеттер, мындан ары мүчө мамлекеттер деп аталуучу,
[bookmark: _GoBack]2017-жылдын 11-апрелиндеги Евразия экономикалык бирлигинин Бажы кодекси жөнүндө келишиминин 3-беренесин жетекчиликке алуу менен,
төмөнкүлөр жөнүндө макулдашты:

1-берене
Евразия экономикалык бирлигинин Бажы кодексине (2017-жылдын 
11-апрелиндеги Евразия экономикалык бирлигинин Бажы кодекси жөнүндө келишимге № 1 тиркеме) төмөнкүдөй өзгөртүүлөр киргизилсин:
1) 2-беренесинин 1-пунктунда:
төмөнкүдөй мазмундагы 331 пунктчасы менен толукталсын:
«331) «электрондук соода товарларына карата бажы алымы» – жеке жактар тарабынан сатып алынган электрондук соода товарларын Бирликтин бажы аймагына ташып киргизүүгө байланыштуу бажы органдары тарабынан алынуучу милдеттүү төлөм;»;
төмөнкүдөй мазмундагы 471 – 473 пунктчалары менен толукталсын:
«471) «электрондук соода товарлары» – жеке жактарга сатууга арналган электрондук соода товарлары жана жеке жактар тарабынан сатып алынган электрондук соода товарлары;
472) «жеке жактарга сатууга арналган электрондук соода товарлары» – жеке жактарга сатуу үчүн, «Интернет» маалыматтык-телекоммуникациялык тармагынын ресурстарын пайдалануу менен электрондук соода аянтчаларында, тараптарынын бири жеке жак болгон бүтүмдүн алкагында Бирликтин бажы аймагына ташылып кирилүүчү товарлар. Мындай бүтүмгө жеке жактардын ортосундагы бүтүм кирбейт;»
473) «жеке жактар тарабынан сатып алынган электрондук соода товарлары» – «Интернет» маалыматтык-телекоммуникациялык тармагынын ресурстарын пайдалануу менен электрондук соода аянтчаларында жеке жактар тарабынан сатып алынган товарлар, алар мүчө мамлекеттин аймагында туруктуу же убактылуу жашаган (убактылуу болгон) жеке жак менен чет өлкөлүк жактын ортосундагы бүтүмдүн алкагында же Бирликке мүчө болбогон мамлекеттин аймагында туруктуу же убактылуу жашаган (убактылуу болгон) жеке жак менен мүчө мамлекеттин жактарынын ортосундагы бүтүмдүн алкагында сатылып алынган жана Бирликтин бажы чек арасы аркылуу эл аралык почта жөнөтүүлөрү менен же ташуучу тарабынан мындай товарлардын алуучусу болуп саналган жеке жактардын дарегине жеткирилген товарлар. Мындай бүтүмдөргө жеке жактардын ортосундагы бүтүмдөр кирбейт;»;
2) 7-беренесинин 4-пунктундагы «пайдалануу» деген сөздөн кийин 
«, жеке жактар тарабынан сатып алынган электрондук соода товарлары,» деген сөздөр менен толукталсын;
3) 13-беренесинин 1 жана 3-пункттарындагы «37 – 43-главалар» деген сөздөр «37 – 431-главалар» деген сөздөр менен алмаштырылсын;
4) 29-беренесинин 2-пунктунун 2-пунктчасындагы «37-глава» деген сөздөр «37 жана 431-главалар (жеке жактар тарабынан сатып алынган электрондук соода товарларына карата)» деген сөздөр менен алмаштырылсын.
5) 38-беренеде:
6-пункттун экинчи абзацындагы «жана 309-беренесинин 3-пунктунда» деген сөздөр «, 309-беренесинин 3-пунктунда жана 3096-беренесинин 
17-пунктунда» деген сөздөр менен алмаштырылсын;
18-пункт «пайдаланууга, » деген сөздөрдөн кийин «жеке жактар тарабынан сатып алынган электрондук соода товарлары,» деген сөздөр менен толукталсын;
6) 46-беренеде:
1-пункт төмөнкүдөй мазмундагы 6-пунктча менен толукталсын:
«6) электрондук соода товарларына карата бажы алымы.»;
төмөнкүдөй мазмундагы 3-пункт менен толукталсын:
«3. Жеке жактар тарабынан сатып алынган электрондук соода товарларына карата электрондук соода товарларына карата бажы алымы, ошондой эле мүчө мамлекеттин мыйзамдарында каралган учурларда – салыктар төлөнүүгө тийиш.
Электрондук соода товарларына карата бажы алымы ушул Кодекстин 431-главасына ылайык төлөнүүгө тийиш.
Ушул главанын жана ушул Кодекстин 7 – 11-главаларынын жоболору ушул Кодекстин 431-главасында каралган учурларда колдонулат.»;
7) 52-беренеде:
2-пункттун 3-пунктчасындагы «жана 309-беренесинин 3-пунктунда» деген сөздөр «, 309-беренесинин 3-пунктунда жана 3096-беренесинин 17-пунктунда» деген сөздөр менен алмаштырылсын;
3-пункттагы «товарлар,» деген сөздөн кийин «электрондук соода товарларына декларация,» деген сөздөр менен толукталсын;
8) 53-беренесинин 2-пунктунун биринчи абзацы «, ушул Кодекстин 3097-беренесинин 4-пунктун эске алуу менен» деген сөздөр менен толукталсын;
9) 54-беренеде:
1-пункттагы «жана 309» деген сөздөр «, 309, 3096-беренесинин 
14-пункту жана 3097-беренеси» деген сөздөр менен алмаштырылсын;
2-пункттун 1-пунктчасындагы «жана 309» деген сөздөр «, 309, 3096-беренесинин 15-пункту жана 3097-беренеси» деген сөздөр менен алмаштырылсын.
10) 55-беренесинин 4-пунктунун 1-пунктчасындагы «товарларга бир декларацияны,» деген сөздөрдөн кийин «ушул Кодекстин 3096-беренесинин 
4-пунктунун 1-пунктчасына ылайык бажы жол-жобосуна жайгаштырылган, алуучусу бир жеке жак болуп саналган, жеке жактарга сатууга арналган электрондук соода товарларына карата электрондук соода товарларына бир декларацияны,» деген сөздөр менен толукталсын;
11) 57-беренесинин 1-пунктундагы «жана 309» деген сөздөр «, 309, 3096-беренесинин 17-пункту жана 3097-беренеси» деген сөздөр менен алмаштырылсын;
12) 58-беренесинин 3-пункту «, ушул Кодекстин 3096-беренесинин 4-пунктунун 1-пунктчасына ылайык бажы кампасынын бажы жол-жобосунун колдонулушу аяктаганда мындай бажы жол-жобосуна жайгаштырылган, жеке жактарга сатууга арналган электрондук соода товарларын кошпогондо» деген сөздөр менен толукталсын;
13) 67-беренесинин 2-пунктундагы «товарлар» деген сөздөн кийин «же электрондук соода товарларына декларацияда» деген сөздөр менен толукталсын;
14) 71-беренесинин 4-пункту «, ошондой эле жеке жактар тарабынан сатып алынган электрондук соода товарларына карата» деген сөздөр менен толукталсын;
15) 72-беренеде:
1-пункттагы «жана 295» деген сөздөр «, 295, 3096-беренесинин 
14-пункту жана 3097-беренеси» деген сөздөр менен алмаштырылсын;
2-пункттун 1-пунктчасындагы «жана 295» деген сөздөр «, 295, 3096-беренесинин 15-пункту жана 3097-беренеси» деген сөздөр менен алмаштырылсын;
16) 73-беренесинин 4-пунктунун 1-пунктчасындагы «товарларга бир декларацияны,» деген сөздөрдөн кийин «ушул Кодекстин 3096-беренесинин 4-пунктунун 1-пунктчасына ылайык бажы жол-жобосуна жайгаштырылган, алуучусу бир жеке жак болуп саналган, жеке жактарга сатууга арналган электрондук соода товарларына карата электрондук соода товарларына бир декларацияны,» деген сөздөр менен толукталсын;
17) 74-беренесинин 1-пунктундагы «жана 295» деген сөздөр «, 295, 3096-беренесинин 17-пункту жана 3097-беренеси» деген сөздөр менен алмаштырылсын;
18) 76-беренесинин 4-пунктундагы «товарлар» деген сөздөн кийин «же электрондук соода товарларына декларациясында» деген сөздөр менен толукталсын;
19) 82-беренесинин 4-пункту төмөнкүдөй мазмундагы абзац менен толукталсын:
«Ушул пункттун экинчи абзацынын жоболору электрондук соода товарларына карата бажы операциялары жүргүзүлгөн учурда, мындай товарлардын декларанты болуп саналган жеке жактар тарабынан сатып алынган товарларга карата колдонулбайт.»;
20) 83-беренесинин 6-пунктундагы «жана 281-беренесинин 8-пункту» деген сөздөр «, 281-беренесинин 8-пункту жана 3094-беренесинин 1-пункту» деген сөздөр менен алмаштырылсын;
21) 84-беренеде:
төмөнкүдөй мазмундагы 21-пункт менен толукталсын:
«21. Ушул берененин 2-пунктунун жоболору ушул Кодекстин 4295-беренесинин 3 жана 4-пункттарынын жоболорун эске алуу менен колдонулат.»;
3-пункт «, ушул Кодекстин 4295-беренесинин 5-пунктуна ылайык мындай жоопкерчиликти электрондук соода оператору тарткан учурдан тышкары» сөздөрү менен толукталсын;
22) 92-берененин 2-пунктунун 1-пунктчасы «көчүрмөсү,» деген сөздөн кийин «электрондук соода товарларына декларация же анын көчүрмөсү,» деген сөздөр менен толукталсын, «товарларга декларация» деген сөздөрдөн кийин «, электрондук соода товарларына декларация» деген сөздөр менен толукталсын, «мындай товарларга декларация» деген сөздөрдөн кийин «, электрондук соода товарларына декларация» деген сөздөр менен толукталсын;
23) 104-беренеде:
1-пункттун биринчи абзацындагы «жана 281-беренесинин 2-пункту» деген сөздөр «, 281-беренесинин 2-пункту жана 3092-беренесинин 2-пункту» деген сөздөр менен алмаштырылсын;
4-пункттун 3-пунктчасы «, жеке жактар тарабынан сатып алынган электрондук соода товарларын кошпогондо» сөздөрү менен толукталсын;
24) 105-беренеде:
1-пункт төмөнкүдөй мазмундагы 5-пунктча менен толукталсын:
«5) электрондук соода товарларына декларация.»;
3-пункт төмөнкүдөй мазмундагы абзац менен толукталсын:
«Электрондук соода товарларына декларация ушул Кодекстин 
3094-беренесинин 3-пунктунун биринчи абзацында көрсөтүлгөн учурларда электрондук соода товарларын бажы декларациялоодо колдонулат.».
25) 108-берененин 1-пункту төмөнкүдөй мазмундагы 15-пунктча менен толукталсын:
«15) ушул Кодекстин 30910-беренесинде көрсөтүлгөн, жеке жактар тарабынан сатып алынган электрондук соода товарларынын билдирилген наркын тастыктаган документтер.»;
26) 109-беренеде:
10-пункттун биринчи жана экинчи абзацтары «товарлар» деген сөздөн кийин «же электрондук соода товарларына декларация» деген сөздөр менен толукталсын;
төмөнкүдөй мазмундагы 11-пункт менен толукталсын:
«11. Төмөнкү учурларды кошпогондо, электрондук соода товарларына декларацияны берүү анда көрсөтүлгөн маалыматтарды тастыктаган документтерди бажы органына берүүнү талап кылбайт:
1) ушул Кодекстин 104-беренесинин 5-пунктунда көрсөтүлгөн учурда кагаз түрүндөгү электрондук соода товарларына декларация берилгенде (эгерде мүчө мамлекеттердин бажы жөнгө салуу жөнүндө мыйзамдарында башкача каралбаса, электрондук соода товарларына декларацияны берген адамдын ыйгарым укуктарын тастыктаган документтерди бажы органына берүү менен коштолот);
2) мүчө мамлекеттердин мыйзамдарында каралган башка учурларда.».
27) 111-берененин 3-пунктундагы «жана транспорт каражатына декларация» деген сөздөр «, транспорт каражатына декларация жана электрондук соода товарларына декларация» деген сөздөр менен алмаштырылсын;
28) 112-берененин 6-пунктунун биринчи жана үчүнчү абзацтарындагы «жана транспорт каражатына декларация» деген сөздөр «, транспорт каражатына декларация жана электрондук соода товарларына декларация» деген сөздөр менен алмаштырылсын;
29) 114-беренеде:
8-пункттагы «тийиш» деген сөз «ошондой эле электрондук соода товарларын алдын ала бажы декларациялоо тийиш» деген сөздөр менен алмаштырылсын;
9-пункт «пайдалануу үчүн,» деген сөздөрдөн кийин «электрондук соода товарлары,» деген сөздөр менен толукталсын;
30) 118-беренеде:
төмөнкүдөй мазмундагы 51-пункт менен толукталсын:
«51. Эгерде электрондук соода товарлары боюнча декларацияда жеке жактар тарабынан алынган 2 же андан көп электрондук соода товарлары жөнүндө маалымат берилсе, эгерде мүчө мамлекеттердин бажыны жөнгө салуу жөнүндө мыйзамдарында башкача каралбаса бажы органы ушул Кодекстин 3095-беренесинин 1-пунктунда каралган чыгаруу шарттары сакталган электрондук соода товарларын чыгарат.
Бир эле жүктө, транспортко жүктөлгөн (бир жеке коштомо кагаз боюнча) же бир эл аралык почта жүктөмүндө бир нече электрондук соода товарлары жылдырылып жаткан учурда, ушул пункттун жоболору бардык тиешелүү жүктө болгон товарлар боюнча 3095-берененин 1-пунктунда каралган чыгаруу шарттары сакталган учурда колдонулат.
7-пункттагы «жана припастар» деген сөздөр «, припастар жана жеке жактар тарабынан алынган электрондук соода товарлары» деген сөздөр менен алмаштырылсын, «жана 37 – 39-бөлүмдөр» деген сөздөр «, 37 – 39-бөлүмдөр жана 3095-берене» менен деген сөздөргө алмаштырылсын.
31) 119-берененин 9-пунктунун биринчи абзацындагы «же бажы өкүлүнө» деген сөздөр «, бажы өкүлүнө же электрондук соода операторуна» деген сөздөр менен алмаштырылсын;
32) 136-берене төмөнкүдөй мазмундагы 18-пункт менен толукталсын:
«18. Ушул берененин жоболору ушул Кодекстин 3096-беренесинин 
4-пунктунун 1-пунктчасына ылайык бажы кампасынын бажы жол-жобосунун колдонулушун аяктоо үчүн ички керектөө үчүн чыгаруу бажы жол-жобосуна жайгаштырылуучу (жайгаштырылган) жеке жактарга сатууга арналган электрондук соода товарларына карата колдонулбайт.
Ушул Кодекстин 3096-беренесинин 4-пунктунун 1-пунктчасына ылайык бажы кампасынын бажы жол-жобосунун колдонулушун аяктоо үчүн ички керектөө үчүн чыгаруу бажы жол-жобосуна жайгаштырылуучу (жайгаштырылган) жеке жактарга сатууга арналган электрондук соода товарларына карата ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө боюнча милдет ушул Кодекстин 3097-беренесине ылайык келип чыгат, токтотулат жана аткарылууга тийиш.».
33) 155-берене төмөнкүдөй мазмундагы 41-пункт менен толукталсын:
«41. Жеке жактарга сатууга арналган электрондук соода товарларына карата бажы кампасынын бажы жол-жобосу ушул Кодекстин 3096-беренеси менен аныкталган өзгөчөлүктөрдү эске алуу менен колдонулат.»;
34) 156-берененин 2-пунктунун 1-пунктчасында:
«товарларды болсо» деген сөздөр «товарлар» деген сөз менен алмаштырылсын;
«, жеке жактарга сатууга арналган электрондук соода товарлары – ушул Кодекстин 4292-беренесинин 1-пунктунун 1-пунктчасында көрсөтүлгөн курулмалард, орун жайларда (орун жайлардын бөлүктөрүндө) жана (же) ачык аянтчаларда (ачык аянтчалардын бөлүктөрүндө), мындай товарлардын декларанты болуп саналган электрондук соода операторуна таандык объекттерде» деген сөздөр менен толукталсын;
35) 157-берененин 3-пунктунун биринчи абзацы «, ал эми бажы кампасынын бажы жол-жобосуна жайгаштырылган жеке жактарга сатууга арналган электрондук соода товарлары ушул Кодекстин 3096-беренесинин 
4 жана 5-пункттарына ылайык мындай бажы жол-жобосунун колдонулушун аяктоо үчүн колдонулуучу бажы жол-жоболоруна жайгаштырылууга тийиш» деген сөздөр менен толукталсын;
36) 161-берене төмөнкүдөй мазмундагы 7-пункт менен толукталсын:
«7. Электрондук соода товарларына карата бажы кампасынын бажы жол-жобосунун колдонулушу ушул Кодекстин 3096-беренесине ылайык аяктайт жана токтотулат.»;
37) 162-берене төмөнкүдөй мазмундагы 10-пункт менен толукталсын:
«10. Ушул берененин жоболору бажы кампасынын бажы жол-жобосуна жайгаштырылуучу (жайгаштырылган) жеке жактарга сатууга арналган электрондук соода товарларына карата колдонулбайт.
Жеке жактарга сатууга арналган электрондук соода товарларына карата, алар бажы кампасынын бажы жол-жобосуна жайгаштырылуучу (жайгаштырылган) учурда, ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө боюнча милдет ушул Кодекстин 3096-беренесинин 14 – 19-пункттарына ылайык келип чыгат, токтотулат жана аткарылууга тийиш.»
38) 256-берене төмөнкүдөй мазмундагы 10-пункт менен толукталсын:
«10. Ушул бөлүмдүн жоболору электрондук соода товарларына карата колдонулбайт.
Бирликтин бажы чек арасы аркылуу электрондук соода товарларын өткөрүүнүн тартиби жана шарттарынын өзгөчөлүктөрү ушул Кодекстин 
431-бөлүмүндө аныкталган.»;
39) V бөлүм төмөнкүдөй мазмундагы 431-глава менен толукталсын:

«431-глава

Бирликтин бажы чек арасы аркылуу электрондук соода товарларын өткөрүүнүн тартибинин жана шарттарынын өзгөчөлүктөрү

3091-берене. Бирликтин бажы чек арасы аркылуу электрондук соода товарларын өткөрүүнүн тартиби жана шарттары жөнүндө жалпы жоболор

Ушул главада Бирликтин бажы аймагына электрондук соода товарларын ташып киргизүүнүн тартибинин жана шарттарынын өзгөчөлүктөрү, алардын Бирликтин бажы аймагында болуусу жана пайдаланылышы, убактылуу сактоо, бажы декларациялоо жана электрондук соода товарларын чыгаруу менен байланышкан бажы операцияларын жүргүзүүнүн өзгөчөлүктөрү, электрондук соода товарларына карата бажы кампасынын бажы жол-жобосун колдонуу өзгөчөлүктөрү, ошондой эле мындай товарларга карата бажы төлөмдөрүн жана Бирликтин бажы аймагынан ташып чыгарылуучу электрондук соода товарларына карата бажы төлөмдөрүн колдонуу өзгөчөлүктөрү аныкталат.
Бирликтин бажы аймагынан электрондук соода товарларын ташып чыгаруунун тартибинин жана шарттарынын өзгөчөлүктөрү, анын ичинде мындай товарларды Бирликтин бажы аймагынан чыгарууга жол берген бажы жол-жоболоруна жайгаштыруу шарттары жана мындай бажы жол-жоболорун колдонуу өзгөчөлүктөрү, Бирликтин бажы аймагынан ташып чыгарылуучу электрондук соода товарларына карата бажы операцияларын жүргүзүүнүн тартибинин өзгөчөлүктөрү жана мындай товарларга карата бажы төлөмдөрүн колдонуу өзгөчөлүктөрү ушул Кодекстин 3098-беренесинин 5-пунктун эске алуу менен Комиссия тарабынан аныкталышы мүмкүн.»
2. Бирликтин бажы аймагына ташып киргизилген, аларга карата ушул бөлүмдө белгиленген Бирликтин бажы чек арасы аркылуу электрондук соода товарларын өткөрүүнүн тартибинин жана шарттарынын өзгөчөлүктөрүн колдонуу менен бажы операциялары жүргүзүлгөн товарлар чыгарылгандан кийин коммерциялык ишмердикте пайдаланылбоого тийиш.
Көрсөтүлгөн товарларды коммерциялык ишмердикте пайдалануу фактылары аныкталган учурда, Интернет түйүнүн ресурстарын пайдалануу менен электрондук соода аянтчаларындагы бүтүмдүн тарабы болуп саналган жана мындай товарларды коммерциялык ишмердикте пайдаланган жеке жактар мындай пайдалануу аныкталган аймактагы Бирликке мүчө мамлекеттин мыйзамдарына ылайык жоопкерчилик тартат.
3. Комиссия ушул главанын жоболору колдонулбай турган электрондук соода товарларынын жана (же) электрондук соода товарларынын категорияларынын тизмегин аныктоого укуктуу. Мындай товарлар ушул Кодекстин башка бөлүмдөрүндө белгиленген тартипте жана шарттарда бажы жол-жоболоруна жайгаштырылууга тийиш.
4. Ушул главанын жоболору бирликтин бажы аймагына ташылып келинген, менчик ээси мүчө мамлекеттин адамы болгон жеке жактарга сатуу үчүн арналган электрондук соода товарларына карата колдонулбайт. Мындай товарлар ушул Кодекстин башка бөлүмдөрүндө белгиленген тартипте жана шарттарда бажы жол-жоболоруна жайгаштырылууга тийиш

3092-берене. Электрондук соода товарларына карата жүргүзүлүүчү бажы операциялары
1. Бажы декларациясын берүү менен байланышкан бажы операциялары, ошондой эле ушул Кодексте каралган башка бажы операциялары, декларант тарабынан жүргүзүлүүчү, анын ичинде бажы органдары тарабынан бажы контролун жүргүзүүдө аткарылуучу операциялар төмөнкүдөй тартипте жүргүзүлөт:
1) жеке жактар тарабынан сатып алынган электрондук соода товарларына карата – ушул Кодекстин 3094-беренесинин 4-пунктуна ылайык мындай товарларды бажы декларациялоону жүзөгө ашырган адам тарабынан;
жеке жактарга сатууга арналган, бажы кампасынын бажы жол-жобосуна жайгаштырылуучу (жайгаштырылган), ошондой эле ушул Кодекстин 3096-беренесинин 4 жана 5-пункттарына ылайык ушул бажы жол-жобосунун колдонулушун аяктоо үчүн бажы жол-жоболоруна жайгаштырылуучу (жайгаштырылган) электрондук соода товарларына карата – мындай товарлардын декларанты болуп саналган электрондук соода оператору тарабынан.
2. Жеке жактар тарабынан сатып алынган электрондук соода товарлары Бирликтин бажы аймагында болуу жана пайдалануу үчүн ушул Кодекстин 3093-беренесинин 5-пунктунда көрсөтүлгөн учурларды кошпогондо, бажы жол-жоболоруна жайгаштырылбастан ушул бөлүмдө каралган тартипте жана шарттарда бажы декларациялоого жана бажы органдары тарабынан чыгарылууга тийиш.
3. Жеке жактарга сатууга арналган, бажы кампасынын бажы жол-жобосуна жайгаштырылган электрондук соода товарлары Бирликтин бажы аймагында болуу жана пайдалануу үчүн ушул Кодекстин 3096-беренесинде белгиленген өзгөчөлүктөрдү эске алуу менен ички керектөө үчүн чыгаруу бажы жол-жобосуна, ал эми Бирликтин бажы аймагынан ташып чыгаруу үчүн – реэкспорт бажы жол-жобосуна жайгаштырылат.

3093-берене. Электрондук соода товарларын 
убактылуу сактоо өзгөчөлүктөрү
1. Электрондук соода товарларын убактылуу сактоо ушул Кодекстин 
16-главасына ылайык ушул беренеде көрсөтүлгөн өзгөчөлүктөрдү эске алуу менен жүргүзүлөт.
2. Электрондук соода товарларын убактылуу сактоо операторлордун менчигинде, чарбалык башкаруусунда, оперативдик башкаруусунда же ижарасындагы курулмаларда, орун жайларда (орун жайлардын бөлүктөрү) жана (же) ачык аянттарда (ачык аянттардын бөлүктөрү) жүргүзүлөт (мындан ары ушул главада – курулмалар (орун жайлар, аянттар)).
Электрондук соода товарларын убактылуу сактоого, ошол эле электрондук соода оператору тарабынан бажы операциялары жүргүзүлүп жаткан товарлордун башка электрондук соода операторунун менчигиндеги, чарбалык башкаруусундагы, оперативдик башкаруусундагы же ижарадагы курулмаларда (орун жайлар, аянттар) убактылуу сакталуусуна уруксат берилет.
3. Убактылуу сактоого коюлган электрондук соода товарлары боюнча ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмеси ушул Кодекстин 
103-беренесине ылайык пайда болуп, токтойт жана аткарылат, ал эми эл аралык почта жөнөтүүлөрү аркылуу Бирликтин бажы аймагына ташылып кирген электрондук соода товарлары боюнча ташып кирүү бажы алымдарын жана салыктарды төлөө милдеттенмеси ушул Кодекстин 288-беренесине ылайык аткарылат.
4. Электрондук соода операторлорунун реестринен юридикалык жак чыгарылган учурда, электрондук соода товарлары убактылуу сактоого жайгаштырылган болсо, юридикалык жак 30 жумушчу күндүн ичинде алардын чыгарылышы үчүн зарыл болгон бажы жол-жоболорун камсыздоого милдеттүү болот, бул мөөнөт электрондук соода операторлорунун реестринен юридикалык жак чыгарылган датадан кийинки күндөн эсептелет.
5. Эгерде ушул Кодекстин 101-беренесинде каралган электрондук соода товарларын убактылуу сактоо мөөнөтү аяктаганга чейин ушул Кодекстин 3094-беренесинин 1-пунктунун биринчи абзацында көрсөтүлгөн адам тарабынан жеке жактар сатып алган электрондук соода товарларына карата бажы декларациялоо жана башка бажы операциялары жүргүзүлбөсө, анда мындай электрондук соода товарлары бажы органынын уруксаты менен электрондук соода оператору тарабынан бажы декларациялоосуз жана бажы жол-жоболоруна жайгаштырбастан Бирликтин бажы аймагынан ташылып чыгарылышы мүмкүн же мамлекеттин пайдасына баш тартуу бажы жол-жобосуна же жок кылуу бажы жол-жобосуна жайгаштырылышы мүмкүн.
Жеке жактар сатып алган электрондук соода товарларын Бирликтин бажы аймагынан ташып чыгарууга бажы органынын уруксатын алуу жана тариздөө менен байланышкан бажы операцияларын жүргүзүүнүн тартиби Комиссия тарабынан аныкталат.
Ушул пункттун биринчи абзацында көрсөтүлгөн Бирликтин бажы аймагынан ташылып чыгарылуучу электрондук соода товарларын ташуу (жүктөп ташуу) бажы транзити бажы жол-жобосуна ылайык жүзөгө ашырылат же эгерде бул мүчө мамлекеттердин бажылык жөнгө салуу жөнүндө мыйзамдарында каралган болсо – мындай мыйзамдарда белгиленген учурларда жана тартипте бажы транзити бажы жол-жобосуна жайгаштырбастан жүзөгө ашырылат.
Комиссия ушул пункттун биринчи абзацында көрсөтүлгөн электрондук соода товарларына карата бажы транзити бажы жол-жобосун колдонуу өзгөчөлүктөрүн аныкташы мүмкүн.

3094-берене. Электрондук соода товарларын бажы декларациялоо

1. Бирликтин бажы аймагына ташып киргизилүүчү, жеке жактар сатып алган электрондук соода товарларынын декларанттары болуп 16 жашка толгон жана мындай товарларды алуучу болуп саналган жеке жактар чыга алышат.
Ушул Кодекстин 3093-беренесинин 5-пунктунда каралган учурларда жеке жактар сатып алган электрондук соода товарларынын декларанты болуп электрондук соода оператору саналат.
2. Жеке жактарга сатууга арналган электрондук соода товарларынын, бажы кампасы бажы жол-жобосуна жайгаштырылуучу жана ушул Кодекстин 3096-беренесинин 4-пунктунун 1 – 3-пунктчаларына жана 5-пунктуна ылайык бажы кампасы бажы жол-жобосунун аракетин аяктоо үчүн башка бажы жол-жоболоруна жайгаштырылуучу товарлардын декларанты болуп электрондук соода оператору чыгат.
3. Жеке жактар сатып алган электрондук соода товарларын, ошондой эле жеке жактарга сатууга арналган электрондук соода товарларын, анын ичинде ушул Кодекстин 3096-беренесинин 4-пунктунун 1 жана 3-пунктчаларында жана 5-пунктунда көрсөтүлгөн бажы жол-жоболоруна жайгаштыруу аркылуу бажы кампасы бажы жол-жобосунун аракетин аяктоо үчүн жайгаштырылуучу товарларды бажы декларациялоо электрондук соода товарларына декларацияны колдонуу менен жүзөгө ашырылат.
Жеке жактарга сатууга арналган электрондук соода товарларын, ушул Кодекстин 3096-беренесинин 4-пунктунун 2-пунктчасына ылайык бажы кампасы бажы жол-жобосунун аракетин аяктоо үчүн бажы транзити бажы жол-жобосуна жайгаштырылуучу товарларды бажы декларациялоо транзиттик декларацияны колдонуу менен жүзөгө ашырылат.
Электрондук соода товарларына декларацияда көрсөтүлүүгө тийиш болгон маалыматтар мындай бажы декларациясын толтуруу тартибин белгилөөдө Комиссия тарабынан аныкталат.
4. Жеке жактар сатып алган электрондук соода товарларын бажы декларациялоо электрондук соода оператору тарабынан же ушул берененин 
1-пунктунун биринчи абзацына ылайык мындай товарлардын декларанты боло алган адам тарабынан жүзөгө ашырылат.
5. Жеке жактарга сатууга арналган электрондук соода товарларын, бажы кампасы бажы жол-жобосуна, ошондой эле ушул Кодекстин 3096-беренесинин 4-пунктунун 1 – 3-пунктчаларына жана 5-пунктуна ылайык ушул бажы жол-жобосунун аракетин аяктоо үчүн башка бажы жол-жоболоруна жайгаштырылуучу товарларды бажы декларациялоо электрондук соода оператору тарабынан жүзөгө ашырылат.

3095-берене. Жеке жактар сатып алган, Бирликтин бажы аймагына ташып киргизилүүчү электрондук соода товарларын чыгаруу
1. Жеке жактар сатып алган, Бирликтин бажы аймагына ташып киргизилүүчү электрондук соода товарларын чыгаруу бажы органы тарабынан төмөнкү шарттар сакталган учурда жүзөгө ашырылат:
1) ушул главага ылайык электрондук соода товарларына карата бажы алымы төлөнгөн болсо;
2) ушул Кодекстин 7-беренесине ылайык тыюу салуулар жана чектөөлөр сакталган болсо;
3) эгерде мындай жыйымдар мүчө мамлекеттердин мыйзамдарына ылайык белгиленген жана аларды төлөө мөөнөтү товарларды чыгарганга чейин, анын ичинде электрондук соода товарларына декларация катталганга чейин белгиленген болсо, товарларды чыгарууга байланыштуу бажы органдары тарабынан жүргүзүлүүчү аракеттер үчүн бажы жыйымдары төлөнгөн болсо.
2. Ушул берененин 1-пунктунда көрсөтүлгөн электрондук соода товарларын чыгаруу ушул Кодекстин 119-беренесинде белгиленген мөөнөттөрдө аяктоого тийиш.
3. Ушул берененин 1-пунктунда көрсөтүлгөн электрондук соода товарлары чыгарылган учурдан тартып Бирликтин товарлары статусун алат.

3096-берене. Жеке жактарга сатууга арналган электрондук соода товарларына карата бажы кампасынын бажы 
жол-жобосун колдонуу өзгөчөлүктөрү
1. Жеке жактарга сатууга арналган электрондук соода товарларына карата бажы кампасынын бажы жол-жобосу ушул Кодекстин 23-главасында белгиленген тартипте жана шарттарда, ушул беренеде каралган өзгөчөлүктөрдү эске алуу менен колдонулат.
2. Жеке жактарга сатууга арналган жана бажы кампасынын бажы жол-жобосуна жайгаштырылган электрондук соода товарларын сактоо мындай товарлардын декларанты болуп саналган электрондук соода операторунун курулмаларында (орун жайларында, аянттарында) жүзөгө ашырылат.
3. Ушул Кодекстин 158-беренесинин 1 жана 2-пункттарында көрсөтүлгөн операциялар жеке жактарга сатууга арналган жана бажы кампасы бажы жол-жобосуна жайгаштырылган электрондук соода товарларына карата электрондук соода оператору тарабынан жүргүзүлүшү мүмкүн.
Жеке жактарга сатуу үчүн арналган, электрондук соода оператору тарабынан бажы кампасынын бажы жол-жобосуна жайгаштырылган жана дайындалган почта байланыш оператору болуп саналган электрондук соода товарларына карата эл аралык почта жөнөтүүлөрүн түзүү боюнча операцияларды жүргүзүүгө жол берилет.
4. Ушул Кодекстин 157-беренесинде каралган бажы кампасынын бажы жол-жобосун колдонуу мөөнөтү аяктаганга чейин мындай бажы жол-жобосунун колдонулушу төмөнкүдөй жолдор менен аяктайт:
1) жеке жактар Интернет түйүнүнүн ресурстарын пайдалануу менен электрондук соода аянтчаларында сатып алгандан кийин жеке жактарга сатууга арналган электрондук соода товарларын ички керектөө үчүн чыгаруу бажы жол-жобосуна жайгаштыруу менен;
2) жеке жактарга сатуу үчүн арналган электрондук соода товарларын бажы транзитинин бажы жол-жобосуна жайгаштыруу менен, мында ушундай товарлар бажы кампасынын бажы жол-жобосуна жайгаштырылганда товарларды чыгарууну жүргүзгөн бажы органы жайгашкан мүчө мамлекеттин аймагынан башка мүчө мамлекеттин аймагына электрондук соода оператору тарабынан бажы кампасынын бажы жол-жобосуна жайгаштыруу үчүн ташуу максатында ушул бажы жол-жобосуна жайгаштырылган болсо;
3) жеке жактарга сатууга арналган электрондук соода товарларын, бажы кампасынын бажы жол-жобосуна ылайык товарларды чыгарууну жүргүзгөн бажы органы жайгашкан мүчө мамлекеттин электрондук соода операторлорунун реестрине киргизилген электрондук соода оператору тарабынан бажы кампасынын бажы жол-жобосуна жайгаштыруу менен;
4) мүчө мамлекеттердин бажылык жөнгө салуу жөнүндө мыйзамдарына ылайык бажы органдары тарабынан авариянын же ал жеткис күчтүн таасиринен улам же ташуу (жүктөп ташуу) жана (же) сактоо шарттарында табигый кемүүнүн натыйжасында жеке жактарга сатууга арналган электрондук соода товарларынын жок кылынгандыгынын жана (же) кайтарылгыс жоготуу фактысын таануу менен;
5) товарлар бажы контролунда турганга чейинки Комиссия жана (же) мүчө мамлекеттердин бажылык жөнгө салуу жөнүндө мыйзамдары менен аныкталуучу жагдайлар келип чыкканда.
5. Ушул Кодекстин 157-беренесинде каралган бажы кампасынын бажы жол-жобосун колдонуу мөөнөтү аяктаганга чейин бул бажы жол-жобосунун колдонулушу жеке жактарга сатууга арналган электрондук соода товарларын, анын ичинде ушул берененин 3-пунктунун экинчи абзацына ылайык түзүлгөн эл аралык почта жөнөтүүлөрүндө камтылган товарларды реэкспорт бажы жол-жобосуна жайгаштыруу менен аякташы мүмкүн.
6. Жеке жактарга сатууга арналган жана бажы кампасынын бажы жол-жобосуна жайгаштырылган электрондук соода товарлары ички керектөө үчүн чыгаруу бажы жол-жобосуна же ушул берененин 4 жана 5-пункттарында белгиленген башка бажы жол-жоболоруна бир же бир нече партия менен жайгаштырылышы мүмкүн.
7. Юридикалык жак электрондук соода операторлорунун реестринен чыгарылган учурда мындай юридикалык жак төмөнкүлөргө милдеттүү:
1) электрондук соода операторлорунун реестринен чыгарылган датага чейин жеке жактар тарабынан Интернет түйүнүнн ресурстарын пайдалануу менен электрондук соода аянтчаларында сатып алынган жана курулмаларда (орун жайларда, аянттарда) сакталган же ушул берененин 10-пунктуна ылайык мындай курулмалардан (орун жайлардан, аянттардан) чыгарылган жеке жактарга сатууга арналган электрондук соода товарларына карата, ушул берененин 4-пунктунун 1-пунктчасына ылайык ички керектөө үчүн чыгаруу бажы жол-жобосуна жайгаштыруу менен бажы кампасынын бажы жол-жобосун колдонулушун ушул товарлар жеке жак тарабынан сатып алынган айдан кийинки айдын 15-күнүнөн кечиктирбестен аяктоо;
2) электрондук соода операторлорунун реестринен чыгарылган датага чейин жеке жактар тарабынан Интернет түйүнүнүн ресурстарын пайдалануу менен электрондук соода аянтчаларында сатып алынбаган жана курулмаларда (орун жайларда, аянттарда) турган жеке жактарга сатууга арналган электрондук соода товарларына карата, ушул берененин 4-пунктунун 
2-пунктчасында жана 5-пунктунда көрсөтүлгөн бажы жол-жоболоруна жайгаштыруу менен бажы кампасынын бажы жол-жобосун колдонулушун аяктоо же ушул берененин 4-пунктунун 3-пунктчасында каралган учурда аны аяктоону камсыз кылуу, мында бул милдет юридикалык жак электрондук соода операторлорунун реестринен чыгарылган датадан кийинки күндөн тартып 60 календардык күндөн кечиктирбестен аткарылууга тийиш.
8. Ушул берененин 4 жана 5-пункттарына ылайык бажы кампасынын бажы жол-жобосунун колдонулушу аяктабаган учурда, ушул Кодекстин 
157-беренесинин 1 жана 2-пункттарында көрсөтүлгөн мөөнөттөр аяктагандан кийин бажы кампасынын бажы жол-жобосунун колдонулушу токтотулат, ал эми жеке жактарга сатууга арналган электрондук соода товарлары, ушул берененин 10-пунктунда көрсөтүлгөн товарларды кошпогондо ушул Кодекстин 51-главасына ылайык бажы органдары тарабынан кармалат.
9. Эгерде ушул Кодекстин 157-беренесинин 3-пунктунун экинчи абзацында каралган аракеттер анда көрсөтүлгөн мөөнөттөрдө аткарылбаса, анда бул мөөнөттөр аяктагандан кийин бажы кампасынын бажы жол-жобосунун колдонулушу токтотулат, ал эми товарлар, ушул берененин 
10-пунктунда көрсөтүлгөн электрондук соода товарларын кошпогондо, ушул Кодекстин 51-главасына ылайык бажы органдары тарабынан кармалат.
10. Жеке жактарга сатууга арналган жана бажы кампасынын бажы жол-жобосуна жайгаштырылган электрондук соода товарларын мындай товарлардын алуучусу болуп саналган жеке жакка жеткирүү үчүн, ушул берененин 4-пунктунун 1-пунктчасына ылайык бажы кампасынын бажы жол-жобосунун колдонулушу аяктаганга чейин мүчө мамлекеттердин бажылык жөнгө салуу жөнүндө мыйзамдарына ылайык белгиленген тартипте бажы органын алдын ала кабарлоо менен курулмалардан (орун жайлардан, аянттардан) ташып чыгарууга жол берилет.
11. Эгерде электрондук соода аянтчаларында электрондук соода товарларын сатууда аларды сатып алгандан кийин кайтаруу мүмкүнчүлүгү каралган болсо, электрондук соода оператору ушул берененин 13-пунктунда белгиленген электрондук соода товарларына декларацияны берүү мөөнөтү аяктаган күнгө чейин мындай товарларды кайтаруу мүмкүнчүлүгүн камсыз кылууга тийиш, мында мындай товарлар Комиссия жана мүчө мамлекеттердин мыйзамдары менен аныкталган тартипте, Комиссия тарабынан каралган учурларда же Комиссия тарабынан жөнгө салынбаган бөлүгүндө идентификацияланууга тийиш.
Кайтарылган электрондук соода товарлары мүчө мамлекеттердин мыйзамдарына ылайык товарларды кайтарууну тастыктаган документтер таризделген датадан тартып 3 жумушчу күндүн ичинде курулмаларга (орун жайларга, аянттарга) жайгаштырылууга тийиш.
Электрондук соода оператору мүчө мамлекеттердин бажылык жөнгө салуу жөнүндө мыйзамдарына ылайык белгиленген тартипте бажы органына электрондук соода товарларынын кайтарылгандыгы жөнүндө кабарлоого милдеттүү, мындай кабарлоо товарларды кайтарууну тастыктаган документтер мүчө мамлекеттердин мыйзамдарына ылайык таризделген датадан тартып 5 жумушчу күндүн ичинде, бирок ушул берененин 
13-пунктунда белгиленген электрондук соода товарларына декларацияны берүү мөөнөтү аяктаган күндөн кечиктирбестен берилүүгө тийиш.
12. Жеке жактарга сатууга арналган жана бажы кампасынын бажы жол-жобосуна жайгаштырылган электрондук соода товарлары ушул берененин 
10-пунктуна ылайык бажы органына кабарлангандан кийин Бирликтин товарлары статусуна ээ болот.
Ушул пункттун биринчи абзацында көрсөтүлгөн электрондук соода товарлары ушул берененин 11-пунктуна ылайык курулмаларга (орун жайларга, аянттарга) жайгаштырылган учурдан тартып Бирликтин товарлары статусун жоготот.
13. Ушул берененин 10-пунктунда көрсөтүлгөн электрондук соода товарларын ушул берененин 4-пунктунун 1-пунктчасына ылайык ички керектөө үчүн чыгаруу бажы жол-жобосуна жайгаштыруу үчүн электрондук соода товарларына декларация электрондук соода оператору тарабынан бажы кампасынын бажы жол-жобосунун колдонулуу мөөнөтүнүн ичинде, бирок ушул берененин 11-пунктуна ылайык электрондук соода товарлары кайтарылган учурларды кошпогондо бул товарлар жеке жак тарабынан сатып алынган айдан кийинки айдын 15-күнүнөн кечиктирбестен берилүүгө тийиш.
Товарларды чыгаруудан баш тартылган учурда, көрсөтүлгөн товарларга карата электрондук соода товарларына декларация электрондук соода оператору тарабынан товарларды чыгаруудан баш тартылган датадан кийинки датадан тартып 5 жумушчу күнүнөн кечиктирбестен берилүүгө тийиш.
14. Жеке жактарга сатууга арналган жана бажы кампасынын бажы жол-жобосуна жайгаштырылуучу электрондук соода товарларына карата ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмеси декларантта бажы органы тарабынан электрондук соода товарларына декларация катталган учурдан тартып келип чыгат. 
15. Жеке жактарга сатууга арналган жана бажы кампасынын бажы жол-жобосуна жайгаштырылуучу (жайгаштырылган) электрондук соода товарларына карата ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмеси декларантта төмөнкү жагдайлар келип чыккан учурда токтотулат:
1) ушул берененин 4-пунктунун 1 – 3 жана 5-пунктчаларына жана 
5-пунктуна ылайык бажы кампасынын бажы жол-жобосунун колдонулушунун аякташы, анын ичинде ушул берененин 17-пунктунда көрсөтүлгөн жагдайлар келип чыккандан кийин мындай бажы жол-жобосун аяктоо;
2) бажы кампасынын бажы жол-жобосунун колдонулушу токтотулган электрондук соода товарларын ушул Кодекстин 129-беренесинин 7-пунктуна ылайык башка бажы жол-жоболоруна жайгаштыруу;
3) ушул берененин 18-пунктуна ылайык эсептелген жана төлөнүүгө тийиш болгон өлчөмдөрдө ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмесинин аткарылышы жана (же) аларды өндүрүү;
4) мүчө мамлекеттердин бажылык жөнгө салуу жөнүндө мыйзамдарына ылайык бажы органы тарабынан электрондук соода товарларынын авариянын же ал жеткис күчтүн аракетинин натыйжасында жок кылынгандыгы жана (же) кайтарылгыс жоготуу фактысын, же болбосо бул товарлар ташуу (жүктөп ташуу) жана (же) сактоо шарттарында мындай жок кылуу же кайтарылгыс жоготуу фактысына чейин ушул Кодекске ылайык аталган электрондук соода товарларына карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө мөөнөтү келип жеткен учурларды кошпогондо табигый кемүүнүн натыйжасында кайтарылгыс жоготуу фактысын таануу;
5) электрондук соода товарларына декларация катталган учурда келип чыккан ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмесине карата бажы кампасы бажы жол-жобосуна ылайык товарларды чыгаруудан баш тартуу;
6) электрондук соода товарларына декларация катталган учурда келип чыккан ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмесине карата ушул Кодекстин 113-беренесине ылайык электрондук соода товарларына декларацияны кайтарып алуу жана (же) ушул Кодекстин 
118-беренесинин 4-пунктуна ылайык товарларды чыгарууну жокко чыгаруу;
7) бул мүчө мамлекеттин мыйзамдарына ылайык электрондук соода товарларын конфискациялоо же аларды мамлекеттин менчигине (киреше) өткөрүү;
8) ушул Кодекстин 51-главасына ылайык бажы органы тарабынан электрондук соода товарларын кармоо;
9) кылмыш жөнүндө билдирүүнү текшерүүнүн жүрүшүндө, кылмыш ишин кароонун же административдик укук бузуу жөнүндө иш боюнча өндүрүштүн (административдик процессти жүргүзүүнүн) алкагында алынган же камакка алынган жана аларды кайтарып берүү жөнүндө чечим кабыл алынган, эгерде мурда мындай товарлар чыгарылбаган болсо, электрондук соода товарларын убактылуу сактоого жайгаштыруу же аларды бажы жол-жоболорунун бирине жайгаштыруу.
16. Жеке жактарга сатууга арналган жана бажы кампасы бажы жол-жобосуна жайгаштырылган электрондук соода товарларына карата ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдеттенмеси ушул берененин 
17-пунктунда көрсөтүлгөн жагдайлар келип чыккан учурда аткарылууга тийиш.
17. Төмөнкү жагдайлар келип чыккан учурда ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө мөөнөтү катары төмөнкү учурлар эсептелет:
1) жеке жактарга сатууга арналган электрондук соода товарлары бажы кампасы бажы жол-жобосунун колдонулушу аяктаганга чейин жоголгон учурда, авариянын же жеңилгис күчтөрдүн таасиринен улам жок кылынгандыгын жана (же) кайтарылгыс жоготуу фактысын, же ташуу (жүктөп ташуу) жана (же) сактоо нормалдуу шарттарында табигый кемүүнүн натыйжасында кайтарылгыс жоготуу фактысын кошпогондо эгерде мындай жоголуу күнү аныкталбаса – товарларды бажы кампасы бажы жол-жобосуна жайгаштырган күн;
2) ушул берененин 13-пунктунда көрсөтүлгөн мөөнөттөрдүн ичинде жеке жактарга сатууга арналган электрондук соода товарларына карата электрондук соода товарларына декларация берилбеген учурда көрсөтүлгөн мөөнөттөрдүн акыркы күнү;
3) ушул берененин 4-пунктунун 2 жана 3-пунктчаларына жана 5-пунктуна ылайык бажы кампасынын бажы жол-жобосунун колдонулушу аяктаганга чейин же болбосо ушул берененин 10-пунктунда каралган бажы органын кабардар кылбастан, жеке жактарга сатуу үчүн арналган электрондук соода товарлары курулмалардан (орун жайлардан, аянтчалардан) ташып чыгарылган учурда мындай товарларды ташып чыгаруу датасы аныкталбаса товарларды бажы кампасынын бажы жол-жобосуна жайгаштыруу күнү.
18. Ушул берененин 17-пунктунда көрсөтүлгөн жагдайлар келип чыккан учурда ташып кирүү бажы алымдары, салыктар, атайын, демпингге каршы, компенсациялык алымдар жеке жактарга сатуу үчүн арналган бажы кампасынын бажы жол-жобосуна жайгаштырылган электрондук соода товарлары тарифтик преференциялар жана ташып кирүү бажы алымдарын, салыктарды төлөө боюнча жеңилдиктер колдонулбастан ички керектөө үчүн чыгаруунун бажы жол-жобосуна жайгаштырылгандай тартипте төлөнүүгө тийиш.
Ташып кирүү бажы алымдарын, салыктарды, атайын, демпингге каршы, компенсациялык алымдарды эсептөө үчүн бажы органы тарабынан жеке жактарга сатуу үчүн арналган электрондук соода товарларын бажы кампасынын бажы жол-жобосуна жайгаштыруу үчүн берилген декларация катталган күндө колдонулган ташып кирүү бажы алымдарынын, салыктардын, атайын, демпингге каршы, компенсациялык алымдардын коюмдары колдонулат.
Эгерде бажы органы жеке жактарга сатуу үчүн арналган электрондук соода товарларынын бажы наркын аныктоо үчүн зарыл болгон так маалыматтарга ээ болбосо, мындай товарлардын бажы наркы бажы органында болгон маалыматтардын негизинде аныкталат.
Кийинчерээк жеке жактарга сатуу үчүн арналган электрондук соода товарларынын бажы наркын аныктоо үчүн зарыл болгон так маалыматтар аныкталган учурда, мындай товарлардын бажы наркы ошол так маалыматтардын негизинде аныкталат жана ушул Кодекстин 10 жана 11-главаларына жана 76 жана 77-беренелерине ылайык ашыкча төлөнгөн жана (же) ашыкча өндүрүлгөн ташып кирүү бажы алымдарынын, салыктардын, атайын, демпингге каршы, компенсациялык алымдардын суммаларын кайтаруу (эсепке алуу) же болбосо төлөнбөгөн суммаларды өндүрүү жүзөгө ашырылат.
19. Ушул берененин 4-пунктунун 1 – 3 жана 5-пунктчаларына жана 5-пунктуна ылайык бажы кампасынын бажы жол-жобосунун колдонулушу аяктаган учурда же болбосо ушул Кодекстин 51-главасына ылайык бажы органдары тарабынан бажы кампасынын бажы жол-жобосуна жайгаштырылган жеке жактарга сатуу үчүн арналган электрондук соода товарлары кармалган учурда, бажы алымдарын, салыктарды, атайын, демпингге каршы, компенсациялык алымдарды төлөө боюнча милдет аткарылгандан кийин жана (же) алар өндүрүлгөндөн кийин (толук же жарым-жартылай) ушул берене боюнча төлөнгөн жана (же) өндүрүлгөн бажы алымдарынын, салыктардын, атайын, демпингге каршы, компенсациялык алымдардын суммалары ушул Кодекстин 10-главасына жана 76-беренесине ылайык кайтарууга (эсепке алууга) тийиш.

3097-берене. Жеке жактарга сатуу үчүн арналган, ушул Кодекстин 3096-беренесинин 4-пунктунун 1-пунктчасына ылайык бажы кампасынын бажы жол-жобосунун колдонулушун аяктоо үчүн ички керектөө үчүн чыгаруунун бажы жол-жобосуна жайгаштырылуучу (жайгаштырылган) электрондук соода товарларына карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттин келип чыгышы жана токтотулушу, аларды төлөө мөөнөтү жана эсептөө
1. Ушул Кодекстин 3096-беренесинин 4-пунктунун 1-пунктчасына ылайык бажы кампасынын бажы жол-жобосунун колдонулушун аяктоо үчүн ички керектөө үчүн чыгаруунун бажы жол-жобосуна жайгаштырылуучу электрондук соода товарларына, жеке жактарга сатуу үчүн арналган товарларга карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдет декларантта бажы органы тарабынан электрондук соода товарларына декларация катталган учурдан тартып келип чыгат.
2. Ушул Кодекстин 3096-беренесинин 4-пунктунун 1-пунктчасына ылайык бажы кампасынын бажы жол-жобосунун колдонулушун аяктоо үчүн ички керектөө үчүн чыгаруунун бажы жол-жобосуна жайгаштырылуучу (жайгаштырылган) электрондук соода товарларына, жеке жактарга сатуу үчүн арналган товарларга карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдет декларантта төмөнкү жагдайлар келип чыкканда токтотулат:
1) ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттин аткарылышы жана (же) аларды ушул берененин 4 жана 5-пункттарына ылайык эсептелген жана төлөнүүгө тийиш болгон өлчөмдөрдө өндүрүү;
2) ушул Кодекске ылайык мындай жок кылынганга же биротоло жоголгонго чейин мындай товарларга карата ташып кирүү бажы алымдарын, салыктарды төлөө мөөнөтү келген учурлардан тышкары, бажы органы тарабынан мүчө мамлекеттердин бажылык жөнгө салуу жөнүндө мыйзамдарына ылайык авариянын же ал жеткис күчтүн таасиринин натыйжасында электрондук соода жүргүзүү товарларын жок кылуу жана (же) кайтарылгыс жоготуу фактысын же болбосо ташуунун (жүктөп ташуунун) жана (же) сактоонун нормалдуу шарттарында табигый кемүүнүн натыйжасында бул товарларды биротоло жоготуу фактысын таануу; 
3) электрондук соода товарларына декларация катталган учурда келип чыккан ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдетке карата ички керектөө үчүн чыгаруунун бажы жол-жобосуна ылайык электрондук соода товарларын чыгаруудан баш тартуу;
4) электрондук соода товарларына декларация катталган учурда келип чыккан ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдетке карата ушул Кодекстин 113-беренесине ылайык электрондук соода товарларына декларацияны чакыртып алуу жана (же) ушул Кодекстин 
118-беренесинин 4-пунктуна ылайык электрондук соода товарларын чыгарууну жокко чыгаруу;
5) ушул мүчө мамлекеттин мыйзамдарына ылайык электрондук соода товарларын конфискациялоо же аларды мүчө мамлекеттин менчигине (кирешесине) өткөрүү;
6) ушул Кодекстин 51-главасына ылайык бажы органы тарабынан электрондук соода товарларын кармоо;
7) кылмыш жөнүндө билдирүүнү текшерүүнүн жүрүшүндө, кылмыш иши же административдик укук бузуу жөнүндө иш боюнча өндүрүштүн (административдик процессти жүргүзүүнүн) алкагында алынган же камакка алынган жана аларды кайтарып берүү жөнүндө чечим кабыл алынган, эгерде мурда мындай товарлар чыгарылбаса, электрондук соода товарларын убактылуу сактоого жайгаштыруу же болбосо бажы жол-жоболорунун бирине жайгаштыруу;
3. Ушул берененин 1-пунктунда көрсөтүлгөн электрондук соода товарларына карата ташып кирүү бажы алымдарын, салыктарды, атайын, демпингге карыш, компенсациялык алымдарды төлөө боюнча милдет (ташып кирүү бажы алымдары, салыктар, атайын, демпингге каршы, компенсациялык алымдар төлөнүүгө тийиш) ички керектөө үчүн чыгаруунун бажы жол-жобосуна ылайык товарларды чыгарууга чейин аткарылууга тийиш.
4. Ушул берененин 1-пунктунда көрсөтүлгөн электрондук соода товарларына карата ташып кирүү бажы алымдары, салыктар ушул Кодекске ылайык электрондук соода товарларына декларацияда эсептелген ташып кирүү бажы алымдарынын, салыктардын суммаларынын өлчөмүндө төлөнүүгө тийиш.
Ташып кирүү бажы алымдарын эсептөө үчүн Евразия экономикалык бирлигинин Бирдиктүү бажы тарифинин коюмдары колдонулат.
5. Ушул берененин 1-пунктунда көрсөтүлгөн электрондук соода товарларына карата атайын, демпингге каршы, компенсациялык алымдар ушул Кодекстин 12-главасынын жоболорун эске алуу менен электрондук соода товарларына декларацияда эсептелген өлчөмдө төлөнүүгө тийиш.

3098-берене. Жеке жактар сатып алган электрондук соода товарларына карата бажы төлөмдөрүн колдонуу жана бажы төлөмдөрүн төлөө боюнча милдетти аткаруу
1. Электрондук соода товарларына карата бажы алымы менен салык салуунун объектиси болуп жеке жактар тарабынан сатып алынган электрондук соода товарлары эсептелет.
2. Электрондук соода товарларына карата бажы алымын эсептөө максатында, Бирликтин бажы аймагына ташып киргизилген, жеке жактар сатып алган электрондук соода товарларынын категорияларына жана колдонулуучу коюмдардын түрлөрүнө жараша, аны эсептөөнүн базасы болуп мындай товарлардын наркы жана (же) алардын табигый өлчөмдөгү физикалык мүнөздөмөсү (саны, салмагы, анын ичинде товар керектелгенге чейин андан ажыратылгыс болгон жана (же) товар чекене сатуу үчүн сунушталган баштапкы таңгакты эске алуу менен, көлөмү же товарлардын башка мүнөздөмөлөрү) саналат.
Жеке жактар сатып алган электрондук соода товарларынын наркы ушул Кодекстин 30910-беренесине ылайык аныкталат.
3. Электрондук соода товарларына карата бирдиктүү бажы алымдын коюмун Комиссия аныктайт. Бул бирдиктүү бажы алымдын коюму жеке жактар сатып алган электрондук соода товарларынын категориясына, нарктык, салмактык жана (же) сандык нормаларына жараша аныкталышы мүмкүн.
4. Комиссия физикалык жактар тарабынан сатып алынган электрондук соода товарлары электрондук соода товарларына карата бажы төлөмдөрүн төлөбөстөн Бирликтин бажы аймагына ташып киргизилген нарктык, салмактык жана (же) сандык нормаларды, ал эми Комиссия аныктаган учурларда – мүчө мамлекеттердин мыйзамдарында белгиленген нормаларга караганда катаал нормалардын чегинде аныкташы мүмкүн.
5. Бирликтин бажы аймагынан мындай товарларды алуучу болуп саналган чет өлкөлүк жеке жактардын дарегине ташылып чыгуучу электрондук соода товарлары, эгерде мындай товарлар аймагынан ташылып чыгып жаткан мүчө мамлекеттин мыйзамдарында башкача белгиленбесе, Бирликтин бажы аймагынан бажы алымдарын төлөбөстөн ташылып чыгат.
Эгерде мүчө мамлекеттин мыйзамдары ушул берененин биринчи абзацында көрсөтүлгөн электрондук соода товарларына бажы алымдарын төлөө зарылдыгын белгилесе, мындай мүчө мамлекеттин мыйзамдары бажы алымдарынын салынуусунун объекти, бажы алымдарын төлөө милдетинин келип чыгышы жана токтотулушу, төлөө мөөнөтү жана тартиби, ошондой эле бул алымдарды кайтаруу жана өндүрүү тартибин аныктай алат.
6. Бирликтин бажы аймагына ташылып кирген жана Бирликтин бажы аймагынан ташып чыгарылган, жеке жактар сатып алган электрондук соода товарларына карата бажы жыйымдары ушул Кодекстин 47-беренесине ылайык колдонулат.
7. Электрондук соода товарларына карата бажы алымын эсептөө товарларга декларацияны тапшырган мүчө мамлекеттин валютасында жүргүзүлөт.
8. Электрондук соода товарларына карата бажы алымын эсептөө максатында декларация бажы органы тарабынан катталган күндө күчүндө болгон коюмдар колдонулат.
Эгерде электрондук соода товарларына карата бажы алымын эсептөө үчүн чет өлкөлүк валютаны мүчө мамлекеттин валютасына айландыруу талап кылынса, мындай айландыруу декларация бажы органы тарабынан катталган күндөгү валюталык курс боюнча жүргүзүлөт.
9. Электрондук соода товарларына карата бажы алымын бирдиктүү бажы алымдын коюму менен төлөө жана (же) өндүрүү суммасы, электрондук соода товарларына карата бажы алымын эсептөө базасын жана тиешелүү бирдиктүү бажы алымдын коюмун колдонуу жолу менен аныкталат.
10. Жеке жактар сатып алган электрондук соода товарларына карата бажы алымын төлөө милдетинин аткарылган учур (төлөө датасы), электрондук соода товарларына карата бажы алымдарынын жана башка каражаттардын(акчалардын) суммасын кайтаруу (эсепке алуу) тартиби ушул Кодекстин 6 – 10-главаларына ылайык аныкталат.
11. Электрондук соода товарларына карата бажы алымын төлөөчүлөр болуп ушул Кодекстин 3099-беренесине ылайык электрондук соода товарларына карата бажы алымын төлөө боюнча милдеттенмеси келип чыккан жактар саналат.
12. Электрондук соода товарларына карата бажы алымы ушул Кодекстин 61-беренесинин 1-пунктуна ылайык төлөнүүгө тийиш.
13. Электрондук соода товарларына карата бажы алымы ошол мүчө мамлекеттин мыйзамдарына ылайык аныкталган эсептерге төлөнөт, ал мүчө мамлекетте мындай бажы алымы 61-берененин 1-пунктуна ылайык төлөнүүгө тийиш.
14. Электрондук соода товарларына карата бажы алымы ушул берененин 12-пунктуна ылайык мындай бажы алымы төлөнүүгө тийиш болгон мүчө мамлекеттин валютасында төлөнөт.
15. Электрондук соода товарларына карата бажы алымын төлөө формалары жана ыкмалары мындай бажы алымы төлөнүүгө тийиш мүчө мамлекеттин мыйзамдары менен аныкталат.
Электрондук соода товарларына карата бажы алымын накталай эмес тартипте төлөгөндө жана төлөөчү эсепте милдетти аткарууга жетиштүү каражаттар (акча) бар болгондо, банк төлөөчүдүн электрондук соода товарларына карата бажы алымдарынын суммасын которуу боюнча тапшырмасын кармап тура албайт жана мүчө мамлекеттердин мыйзамдары башка мөөнөттү белгиленбесе аны 1 операциялык күндүн ичинде аткарууга тийиш.
16. Электрондук соода товарларына карата бажы алымын төлөгөндө ушул Кодекстин 46-беренесинин 1-пунктунун 1 – 4-пунктчаларында көрсөтүлгөн бажы төлөмдөрү төлөнбөйт.
17. Электрондук соода товарларына карата бажы алымын эсептөө боюнча маалыматтар электрондук соода товарларына декларацияда көрсөтүлөт.
18. Электрондук соода товарларына карата бажы алымын төлөө милдети төлөөчү тарабынан аткарылат.
Мүчө мамлекеттердин мыйзамдары электрондук соода товарларына карата бажы алымын төлөө милдетин башка адамдар тарабынан да аткарууга мүмкүнчүлүктү белгилеши мүмкүн.
19. Электрондук соода товарларына карата бажы алымын төлөө милдети ушул беренеге ылайык эсептелген жана төлөнүүгө тийиш суммалардын өлчөмүндө, ушул Кодекстин 3099-беренесинин 5-пунктунда белгиленген мөөнөттө төлөө жолу менен аткарылат.
Эгерде электрондук соода товарларына карата бажы алымын төлөө милдети ушул Кодекс менен белгиленген мөөнөттө аткарылбаса же туура аткарылбаса, ушул Кодекстин 57-беренесинин 4-пунктуна ылайык туумдар төлөнөт.
Туумдарды эсептөө, төлөө, өндүрүү жана кайтаруу ушул берененин 
12-пунктуна ылайык электрондук соода товарларына бажы алымы төлөнө турган мүчө мамлекетте, ошол мүчө мамлекеттин мыйзамдарына ылайык жүргүзүлөт.
Электрондук соода товарларына карата бажы алымын өндүрүүнү жүзөгө ашыруучу бажы органы тарабынан ушул Кодекстин 3099-беренесинин 
3-пунктуна ылайык Комиссия аныктаган тартипте электрондук соода товарларына карата бажы алымын төлөө боюнча милдеттенме токтотулган жагдайлардын келип чыккандыгы жөнүндө ырастоо алынган учурда туумдар төлөнбөйт.
20. Электрондук соода товарларына карата бажы алымын төлөө боюнча милдет аткарылбаган же талаптагыдай аткарылбаган учурда, бажы органы мүчө мамлекеттердин мыйзамдарында белгиленген тартипте жана мөөнөттөрдө, ушул берененин 21-пунктунун биринчи абзацында каралган учурларды жана 21-пунктунун экинчи абзацына ылайык мүчө мамлекеттердин мыйзамдарында белгиленген учурларды кошпогондо, белгиленген мөөнөттө төлөнбөй калган бажы алымынын суммалары жөнүндө электрондук соода товарларына карата төлөөчүгө кабарлама жөнөтөт.
Аталган кабарламанын формасы, ошондой эле мындай кабарламада каралган талаптарды аткаруунун тартиби жана мөөнөтү мүчө мамлекеттердин мыйзамдарына ылайык белгиленет.
21. Ушул берененин 20-пунктунда көрсөтүлгөн кабарламаны бажы органы жеке жактар тарабынан сатып алынган электрондук соода товарлары чыгарылгандан кийин, бир эле жеке жак алуучу болуп саналган товарларга карата бир декларация боюнча эсептелген бажы алымы төлөнбөгөндүгү аныкталса жана анын жалпы суммасы ушул беренеге ылайык электрондук соода товарларына бажы алымын эсептөө үчүн колдонулган валютанын курсу колдонулган күнгө карата 5 еврого эквиваленттүү суммадан ашпаган учурда жөнөтпөйт. Аталган учурда электрондук соода товарларына карата бажы алымын төлөө боюнча милдет токтотулат.
Мүчө мамлекеттердин мыйзамдары менен ушул берененин 
20-пунктунда көрсөтүлгөн кабарлама жөнөтүлбөй турган башка учурлар да белгилениши мүмкүн.
22. Электрондук соода товарларына карата бажы алымын төлөө боюнча милдет ушул берененин 20-пунктуна ылайык жөнөтүлгөн кабарламада көрсөтүлгөн мөөнөттө аткарылбаган же талаптагыдай аткарылбаган учурда, ошондой эле ушул берененин 21-пунктунун экинчи абзацына ылайык мүчө мамлекеттердин мыйзамдарында белгиленген учурларда, бажы органы ушул берененин 23 – 27-пункттарында көрсөтүлгөн өзгөчөлүктөрдү эске алуу менен, ушул Кодекстин 11-бөлүмүнө ылайык мындай бажы алымын өндүрүп алуу боюнча чараларды көрөт.
23. Электрондук соода товарларына карата бажы алымын өндүрүп алуу боюнча чараларга ушул Кодекстин 68-беренесинин 2-пунктунда көрсөтүлгөн чаралар кирет.
24. Ушул Кодекстин 68-беренесинин 2-пунктунда көрсөтүлгөн чаралардан тышкары, мүчө мамлекеттердин мыйзамдары менен электрондук соода товарларына карата бажы алымын өндүрүп алуунун кошумча чарасы катары бажы алымдары, салыктар төлөнбөгөн электрондук соода товарларына өндүрүп алуу чарасын колдонуу, ошондой эле жеке жактар тарабынан сатып алынган электрондук соода товарларына карата бажы алымдарын, салыктарды өндүрүп алуунун башка чаралары белгилениши мүмкүн.
Жеке жактар тарабынан сатып алынган жана электрондук соода товарларына карата бажы алымы төлөнбөгөн товарларга өндүрүп алуу чарасын колдонуу мындай товарларга карата бажы алымын төлөө боюнча милдетти токтотот.
25. Ушул берененин 23 жана 24-пункттарында көрсөтүлгөн электрондук соода товарларына карата бажы алымын өндүрүп алуу чаралары, мындай бажы алымын өндүрүп алуу жүзөгө ашырылып жаткан мүчө мамлекеттин мыйзамдарына ылайык ошол мамлекеттин бажы органы тарабынан колдонулат.
26. Электрондук соода товарларына карата бажы алымын өндүрүп алуу чаралары төмөнкү учурларда колдонулбайт:
1) Электрондук соода товарларына карата төлөнбөгөн бажы алымын өндүрүп алуу мөөнөтү, мындай бажы алымын өндүрүп алууну жүзөгө ашырып жаткан бажы органы тиешелүү болгон мүчө мамлекеттин мыйзамдары менен белгиленген мөөнөт өтүп кеткен болсо;
2) Электрондук соода товарларына карата өндүрүп алуу мүмкүн болбой калган бажы алымынын суммалары, аларды өндүрүп алууну жүзөгө ашырган бажы органы тиешелүү болгон мүчө мамлекеттин мыйзамдарына ылайык өндүрүп алууга мүмкүн эмес деп таанылган болсо;
3) Электрондук соода товарларына карата бажы алымын төлөө боюнча милдет мындай бажы алымын төлөө менен же ушул Кодекстин 3099-беренесинин 2-пунктунда каралган башка жагдайлардын негизинде токтотулган болсо;
4) Электрондук соода товарларына карата бажы алымын төлөө боюнча милдет ушул берененин 24-пунктунун экинчи абзацына ылайык токтотулган болсо;
5) Ушул Кодекске ылайык электрондук соода товарларына карата бажы алымын төлөө боюнча милдет пайда болгон жеке жак каза болгон учурда же мүчө мамлекеттин мыйзамдарына ылайык каза болду деп жарыяланган учурда (ушул Кодекстин 3094-беренесинин 1-пунктунун биринчи абзацында көрсөтүлгөн жак тарабынан жеке жактар сатып алган электрондук соода товарлары бажылык декларацияланган учурда);
6) Өндүрүп алууну жүзөгө ашырып жаткан бажы органы тиешелүү болгон мүчө мамлекеттин мыйзамдары менен белгиленген башка учурларда.
27. Электрондук соода товарлоруна карата бажы алымы ушул Кодекстин 69-беренесинде көрсөтүлгөн бажы органдары тарабынан өндүрүлөт.

3099-берене. Электрондук соода товарларына карата бажы төлөмүн төлөө боюнча милдеттин пайда болушу жана токтотулушу, аны төлөө мөөнөтү
1. Электрондук соода товарлоруна карата бажы алымын төлөө боюнча милдет электрондук соода операторунда, ал эми электрондук соода товарларын декларант тарабынан бажылык декларациялоо жүргүзүлгөн учурда мындай товарлардын декларантында бажы органы тарабынан электрондук соода товарларына декларация катталган учурдан тартып пайда болот.
2. Электрондук соода товарлоруна карата бажы алымын төлөө боюнча милдет электрондук соода операторунда, ал эми электрондук соода товарларын декларант тарабынан бажылык декларациялоо жүргүзүлгөн учурда мындай товарлардын декларантында төмөнкү жагдайлар келип чыкканда токтотулат:
1) электрондук соода товарларына карата бажы алымын төлөө боюнча милдетти аткаруу жана (же) ушул Кодекске ылайык төлөнүүгө тийиш болгон жана электрондук соода товарларына декларацияда эсептелген өлчөмдөрдө аны өндүрүү;
2) ушул Кодекстин 3098-беренесинин 4-пунктуна ылайык электрондук соода товарларына карата бажы алымын төлөбөстөн Бирликтин бажы аймагына ташып киргизилген жеке жактар тарабынан сатып алынган электрондук соода товарларын чыгаруу;
3) ушул Кодекске ылайык мындай жок кылынганга же биротоло жоголгонго чейин мындай товарларга карата ташып кирүү бажы алымдарын, салыктарды төлөө мөөнөтү келген учурлардан тышкары, бажы органы тарабынан мүчө мамлекеттердин бажылык жөнгө салуу жөнүндө мыйзамдарына ылайык авариянын же ал жеткис күчтүн таасиринин натыйжасында электрондук соода товарларын жок кылуу жана (же) кайтарылгыс жоготуу фактысын же болбосо ташуунун (жүктөп ташуунун) жана (же) сактоонун нормалдуу шарттарында табигый кемүүнүн натыйжасында бул товарларды биротоло жоготуу фактысын таануу;
4) жеке жактар сатып алган электрондук соода товарларын ушул мүчө мамлекеттин мыйзамдарына ылайык конфискациялоо же мүчө мамлекеттин менчигине (кирешесине) өткөрүү;
5) бажы органы тарабынан электрондук соода товарларына декларация катталган учурда келип чыккан электрондук соода товарларына карата бажы алымын төлөө боюнча милдетке карата бажы органы тарабынан жеке жактар сатып алган электрондук соода товарларын чыгаруудан баш тартуу;
6) электрондук соода товарларына декларация катталган учурда келип чыккан электрондук соода товарларына карата бажы алымын төлөө боюнча милдетке карата ушул Кодекстин 113-беренесине ылайык аталган декларацияны чакыртып алуу;
7) бажы органы тарабынан жеке жактар сатып алган электрондук соода товарларын кармоого чейин келип чыккан электрондук соода товарларына карата бажы алымын төлөө боюнча милдетке карата ушул Кодекстин 
51-бөлүмүнө ылайык бажы органы тарабынан жеке жактар сатып алган электрондук соода товарларын кармоо;
8) кылмыш жөнүндө билдирүүнү текшерүүнүн жүрүшүндө, кылмыш иши же административдик укук бузуу жөнүндө иш (административдик процессти жүргүзүү) боюнча алынган же камакка алынган жана аларды кайтарып берүү жөнүндө чечим кабыл алынган жеке жактар сатып алган электрондук соода товарларына карата, эгерде мурда мындай товарларды ушул Кодекстин 3093-беренесине ылайык чыгаруу жүргүзүлгөн эмес болсо мындай чечим кабыл алынганга чейин келип чыккан электрондук соода товарларына карата бажы алымын төлөө боюнча милдетке карата ушул Кодекске ылайык чыгаруу же Бирликтин бажы аймагынан ташып чыгаруу, убактылуу сактоого жайгаштыруу;
9) жеке адамдар тарабынан сатылып алынган электрондук соода товарлары чыгарылгандан кийин, электрондук соода товарларына карата бир декларацияда бир жеке адам алуучу болгон товарларга карата эсептелген бажы алымынын ушул Кодекстин 3098-беренесине ылайык электрондук соода товарларына карата бажы алымынын эсептелиши үчүн алмашуу курсу колдонулган күнгө карата колдонулган алмашуу курсу боюнча 5 еврого барабар суммадан ашпаган суммадагы бажы алымынын төлөнбөгөндүгү фактысынын аныкталышы;
10) ушул Кодекстин 68-беренесинин 4-пунктунун 4-пунктчасына ылайык электрондук соода товарларына карата бажы алымын өндүрүү боюнча чараларды мүчө мамлекеттердин мыйзамдарына ылайык өндүрүүгө үмүтсүз деп таанылган мындай бажы алымынын суммасына карата колдонбоо.
3. Комиссия жеке жактар сатып алган бир эле электрондук соода товарларына карата бажы алымын төлөө милдети ар башка адамдарда, ар башка жагдайларда жана (же) бир нече жолу келип чыккан учурларда, ошондой эле электрондук соода товарларына карата бажы алымын төлөө милдети бир мүчө мамлекетте пайда болуп, мындай бажы алымын төлөө милдетинин токтотулуучу жагдайлары башка мүчө мамлекетте келип чыккан учурларда, электрондук соода товарларына бажы алымын төлөө милдетинин токтотулушуна алып келген жагдайларды аныктоо жана мындай жагдайлардын келип чыкканын тастыктоо боюнча бажы органдарынын өз ара аракеттенүү тартибин аныктоого укуктуу.
4. Жеке жактар сатып алган электрондук соода товарларына карата бажы алымы ушул Кодекстин 3098-беренесине ылайык электрондук соода товарларына декларацияда эсептелген суммалар өлчөмүндө төлөнүүгө тийиш.
5. Жеке жактар тарабынан сатылып алынган электрондук соода товарларына карата, электрондук соода товарларына бажы алымын төлөө милдети жеке жактар тарабынан сатылып алынган электрондук соода товарлары чыгарылганга чейин (электрондук соодатоварларына бажы алымы төлөнүүгө тийиш). аткарылууга тийиш.
6. Жеке жактар сатып алган электрондук соода товарларын , туура эмес бажылык декларациялоо менен Бирликтин бажы аймагынан мыйзамсыз өткөрүүдө, электрондук соода товарларына бажы алымы ушул Кодекстин 3098-беренесине ылайык эсептелет. Бул учурда жеке жактар сатып алган электрондук соода товарларын бажылык декларациялоо учурунда чындап төлөнгөн электрондук соода товарларына карата бажы алымы кайталанып төлөнбөйт (кайтарылбайт), ал эми ашыкча төлөнгөн жана (же) өндүрүлгөн суммалары ушул Кодекске ылайык кайтарылууга тийиш.

30910-берене. Жеке жактар сатып алган электрондук соода товарларынын баасы
1. Жеке жактар сатып алган электрондук соода товарларын ташып кирүү мындай товарларды сатып алуу менен байланышкан чектерде, эсеп-фактураларда, банктын төлөм документтеринде жана башка документтерде көрсөтүлгөн алардын жыйынтык баасы боюнча, ал эми электрондук соода оператору тарабынан бажылык операциялар жүргүзүлгөн учурда ошондой эле оператор электрондук соода аянтчадан (мындай маалымат бар болсо) алган товарларды сатып алуу менен байланышкан маалыматтар боюнча баасы электрондук соода товарларына декларацияда көрсөтүлөт.
2. Жеке жактар сатып алган электрондук соода товарларынын баасы ишенимдүү, сан менен аныкталган жана документ менен тастыкталган маалыматтарга таянып көрсөтүлүүгө тийиш.
3. Жеке жактар сатып алган, Бирликтин бажы аймагынан ташып чыгарылуучу электрондук соода товарларынын баасы бажылык декларация жүргүзүлүп жаткан мүчө мамлекеттин бажылык жөнгө салуу жөнүндө мыйзамдарына ылайык аныкталат жана эгерде мындай мүчө мамлекеттин мыйзамында жеке жактар сатып алган электрондук соода товарларын ташып чыгаруу баасын аныктоо каралган болсо, электрондук соода товарларына декларацияда көрсөтүлөт.
4. Бажы органы бажылык контролдун жыйынтыгында жеке жактар сатып алган электрондук соода товарларынын баасын өзүнүн колундагы окшош товарлардын баасы боюнча маалыматтарга таянып төмөнкү учурларда аныктайт:
1) ушул берененин 1-пунктунда көрсөтүлгөн документтерде мындай товарлардын баасы жөнүндө маалыматтардын же мындай документтердин жоктугу;
2) ушул берененин1-пунктунда көрсөтүлгөн документтерде камтылган товарларды идентификациялоо мүмкүн эместиги;
3) ушул берененин 1-пунктунда көрсөтүлгөн документтер жана (же) маалыматтар декларацияланган электрондук соода товарларынын баасы жөнүндө маалыматтардын ишенимдүүлүгүн тастыктабайт;
4) жеке жактар сатып алган электрондук соода товарларынын көрсөтүлгөн баасы окшош товарлардын базар баасына салыштырмалуу олуттуу төмөн болуп көрсөтүлгөн.
5. Жеке жактар сатып алган электрондук соода товарларынын баасы жөнүндө маалымат катары бажы органы, өзгөчө окшош товарларды чекене саткан чет элдик уюмдардын каталогдорунда жана сайттарында көрсөтүлгөн маалыматтарды колдонууга укуктуу.
6. Бажылык декларациялоону жүргүзгөн жак электрондук соода товарларына декларацияда көрсөтүлгөн жеке жактар сатып алган электрондук соода товарларынын баасы жөнүндө маалыматтын ишенимдүүлүгүн далилдөөгө укуктуу.
7. Бул беренени колдонуу максатында окшош товар деп Интернет түйүнүндөгү электрондук соода аянтчаларында окшош шарттарда сатып алынган же сатууга сунушталган товар түшүндүрүлөт, ал жеке жактар сатып алган электрондук соода товарларынын өзгөчөлүктөрүнө жакын сапаттарга ээ, башкача айтканда декларацияланган жеке жактар сатып алган электрондук соода товарлары менен товардык белгилери, максаттары, колдонулушу, сапаттык, техникалык жана башка өзгөчөлүктөрү боюнча салыштырууга мүмкүн болгон товар.
Мүчө мамлекеттердин бажылык жөнгө салуу жөнүндө мыйзамдарында жеке жактар сатып алган электрондук соода товарларынын баасын аныктоодо окшош товарлардын баасы жөнүндө маалыматтарды колдонуу өзгөчөлүктөрү белгилениши мүмкүн.»;
40) 311-беренеде:
үчүнчү абзацтагы «Бирликтин аймагына,» деген сөздөрдөн кийин «жеке жактар тарабынан сатып алынган, Бирликтин товарлары статусун алган электрондук соода товарлары,» деген сөздөр менен толукталсын;
жетинчи абзацтагы «операторлор тарабынан,» деген сөздөн кийин «электрондук соода товарларын сактоо үчүн электрондук соода операторлору тарабынан пайдаланууга арналган же пайдаланылып жаткан,» деген сөздөр менен толукталсын;
41) 319-берененин 1-пунктундагы «алымсыз соодаларды» деген сөздөрдөн кийин «, ушул Кодекстин 4292-беренесинин 1-пунктунун 1-пунктчасында көрсөтүлгөн электрондук соода операторунун курулмалары, жайлары (орун жайлардын бөлүктөрү) жана (же) ачык аянтчалары (ачык аянтчалардын бөлүктөрү)» деген сөздөр менен толукталсын;
42) 379-берененин 1-пунктундагы «286-берене» деген сөздөрдөн кийин «, 3096-берененин 8 жана 9-пункттары» деген сөздөр менен толукталсын;
43) 397-беренеде:
1-пункттагы «жана алымсыз соода дүкөндөрүнүн ээлери» деген сөздөр «, алымсыз соода дүкөндөрүнүн ээлери жана электрондук соода операторлору» деген сөздөр менен алмаштырылсын;
2-пункттагы «соода» деген сөздөн кийин «, электрондук соода операторлорунун реестри» деген сөздөр менен толукталсын;
экинчи абзацтын биринчи жана экинчи сүйлөмдөрүндө 4-пункттагы «жана 428-берененин 1-пунктунун 1-пунктчасы» деген сөздөр «, 428-берененин 1-пунктунун 1-пунктчасы, 4293-берененин 1-пунктунун 1 жана 2- пунктчалары» деген сөздөр менен алмаштырылсын;
44) 399-беренеде:
16-пунктта:
биринчи абзацта:
«Эгерде» деген сөздөрдөн кийин «юридикалык жак бир эле учурда бажы өкүлү, бажы ташуучусу жана (же) электрондук соода оператору катары иш жүргүзсө (иш жүргүзүүгө талапкер болсо), ошондой эле эгерде» деген сөздөр менен толукталсын;
«жана (же) бажы ташуучусу» деген сөздөр «, бажы ташуучусу жана (же) электрондук соода оператору» деген сөздөр менен алмаштырылсын;
«407-берене» деген сөздөрдөн кийин «, 4292-берененин 4-пункту» деген сөздөр менен толукталсын;
төмөнкүдөй мазмундагы 11 – 13) пунктчалар менен толукталсын:
«11) бажы өкүлдөрүнүн реестринде жана электрондук соода операторлорунун реестринде;
12) бажы ташуучуларынын реестринде жана электрондук соода операторлорунун реестринде;
13) бажы өкүлдөрүнүн реестринде, бажы ташуучуларынын реестринде жана электрондук соода операторлорунун реестринде;»;
төмөнкүдөй мазмундагы 31-пунктчасы менен толукталсын:
«31) электрондук соода операторлорунун реестринде жана ыйгарым укуктуу экономикалык операторлордун реестринде;»;
төмөнкүдөй мазмундагы 5–7-пунктчалар менен толукталсын:
«5) бажы өкүлдөрүнүн реестринде, электрондук соода операторлорунун реестринде жана ыйгарым укуктуу экономикалык операторлордун реестринде;
6) бажы ташуучуларынын реестринде, электрондук соода операторлорунун реестринде жана ыйгарым укуктуу экономикалык операторлордун реестринде;
7) бажы өкүлдөрүнүн реестринде, бажы ташуучуларынын реестринде, электрондук соода операторлорунун реестринде жана ыйгарым укуктуу экономикалык операторлордун реестринде.»;
17-пунктта «жана (же) бажы ташуучусу» деген сөздөр «, бажы ташуучусу жана (же) электрондук соода оператору» деген сөздөр менен алмаштырылсын;
45) төмөнкүдөй мазмундагы 601-бөлүм менен толукталсын:

«601-бөлүм
Электрондук соода оператору

4291-берене. Электрондук соода операторунун ишмердиги

1. Электрондук соода оператору электрондук соода товарларына карата бажылык операцияларды ал электрондук соода операторлорунун реестрине киргизилген мүчө мамлекеттин аймагында, бажылык жөнгө салуу тармагындагы эл аралык келишимдерге жана актыларга ылайык жүргүзөт.
Жеке жактар сатып алган электрондук соода товарларына карата бажылык операциялар мындай товарлардын декларанттарынын атынан электрондук соода оператору тарабынан жүргүзүлөт.
2. Мүчө мамлекеттердин мыйзамдары менен электрондук соода операторлорунун түздөн-түз бажылык операцияларды жүргүзгөн кызматкерлерине карата квалификациялык талаптар жана мындай талаптарга шайкештигин тастыктаган документти берүү шарттары белгилениши мүмкүн.

4292-берене. Электрондук соода операторлорунун реестрине киргизүүнүн шарттары
1. Электрондук соода оператору катары иш жүргүзүүгө талапкер болгон юридикалык жакты электрондук соода операторлорунун реестрине киргизүүнүн шарттары болуп төмөнкүлөр саналат:
1) менчик укугунда, чарбалык жүргүзүүдө, ыкчам башкарууда же ижарада турган курулмалардын, орун жайлардын (орун жайлардын бөлүктөрүнүн) жана (же) ачык аянтчалардын (ачык аянтчалардын бөлүктөрүнүн), анын ичинде эл аралык почта алмашуу жайларында (мекемелеринде) жайгашкан, электрондук соода товарларын убактылуу сактоо жана (же) бажы кампасынын бажы жол-жобосуна жайгаштырылган электрондук соода товарларын сактоо үчүн арналган жана мүчө мамлекеттердин мыйзамдарына ылайык белгиленген талаптарга жооп берген (мындан ары ушул бөлүмдө – курулмалар (орун жайлар, аянтчалар)) болушу. Эгерде курулмалар (орун жайлар, аянтчалар) ижарада болсо, электрондук соода операторлорунун реестрине киргизүү жөнүндө бажы органына кайрылуу бажы органы тарабынан катталган күнгө карата мындай курулмалар (орун жайлар, аянтчалар) боюнча ижара келишими 1 жылдан кем эмес мөөнөткө же мүчө мамлекеттердин бажылык жөнгө салуу жөнүндө мыйзамдары менен белгиленген башка мөөнөткө түзүлгөн болууга тийиш;
2) бажы иши тармагында иш жүргүзгөн юридикалык жактын милдеттеринин аткарылышын ушул берененин 4-пунктуна ылайык аныкталган өлчөмдө камсыз кылуу;
3) электрондук соода операторлорунун реестрине кирүү боюнча бажы органына кайрылуу бажы органы тарабынан катталган күндө төмөнкүлөрдүн болбоосу:
белгиленген мөөнөттө бажы төлөмдөрүн, атайын, демпингге каршы, компенсациялык алымдарды, пайыздарды, пеняларды төлөө боюнча милдетти аткарбоо;
юридикалык жакка карата банкроттук жол-жоболор башталган фактылар.
4) Бажы органдарынын маалыматтык тутуму менен өз ара аракеттенүүнү камсыз кылган маалыматтык тутумдун болушу же мүчө мамлекеттердин мыйзамдарында каралган башка ыкма аркылуу электрондук соода операторунун бажы органы менен, бажы органдарынын маалыматтык тутуму аркылуу электрондук документтерди жана электрондук соода товарлары, мындай товарлар менен жүргүзүлгөн операциялар, ошондой эле мындай товарларды сатып алган жеке жактар жөнүндө маалыматтарды жөнөтүү максатында өз ара аракеттенүүсүн камсыз кылуу;
5) Электрондук соода операторунун жарандык-укуктук жоопкерчилигинин тобокелдигин камсыздандыруу келишиминин болушу, бул жоопкерчилик көрсөтүлгөн жактардын мүлкүнө зыян келтирүүнүн натыйжасында келип чыгышы мүмкүн, камсыздандыруу суммасы мүчө мамлекеттердин мыйзамдарына ылайык белгиленет.
2. Мүчө мамлекеттердин бажы жөнгө салуу жөнүндө мыйзамдары менен юридикалык жакты электрондук соода операторлорунун реестрине киргизүүнүн кошумча шарттары белгилениши мүмкүн.
3. Мүчө мамлекеттердин мыйзамдары менен электрондук соода оператору катары иш жүргүзүүгө талапкер болгон юридикалык жакты электрондук соода операторлорунун реестрине киргизүүнүн шарты катары, бул жактын штатында мүчө мамлекеттердин мыйзамдары менен белгиленген квалификациялык талаптарга шайкештигин тастыктаган документи бар кеминде 2 кызматкердин болушу белгилениши мүмкүн.
4. Бажы иши тармагында иш жүргүзгөн юридикалык жактын милдеттерин аткарууну камсыз кылуунун өлчөмү Комиссия тарабынан аныкталат.
Мүчө мамлекеттердин мыйзамдары менен бажы иши тармагында иш жүргүзгөн юридикалык жактын милдеттерин аткарууну камсыз кылуунун өлчөмү, анын ичинде электрондук соода оператору өз ишинин тармагын жеке жактар тарабынан сатып алынган электрондук соода товарларына же жеке жактарга сатууга арналган электрондук соода товарларына карата бажы операцияларын жүргүзүү менен чектегендигин эске алуу менен Комиссия тарабынан белгиленген өлчөмдөн жогору болуп белгилениши мүмкүн.

4293-берене. Электрондук соода операторлорунун 
реестринен чыгаруунун негиздери
1. Электрондук соода операторун электрондук соода операторлорунун реестринен чыгаруунун негиздери болуп төмөнкүлөр саналат:
1) Электрондук соода оператору ушул Кодекстин 4295-беренесинин 
1-пунктунун 1, 2, 4 – 11-пунктчаларында каралган милдеттерди аткарбаганда;
2) Ушул Кодекстин 55-беренесинин 3-пунктуна, 73-беренесинин 
3-пунктуна жана 3098-беренесинин 20-пунктуна ылайык бажы органы тарабынан жөнөтүлгөн кабарламада көрсөтүлгөн мөөнөттө бажы алымдарын, салыктарды, атайын, демпингге каршы, компенсациялык алымдарды төлөө боюнча милдет аткарылбаганда, ошондой эле ушул Кодекс жана (же) мүчө мамлекеттердин мыйзамдары менен алардын төлөө мөөнөтү белгиленген болсо, туумдарды, пайыздарды белгиленген мөөнөттө төлөбөгөндө.
3) Электрондук соода операторунун аны электрондук соода операторлорунун реестринен чыгаруу жөнүндө арызы;
4) Электрондук соода операторлорунун реестрине киргизилген юридикалык жактын жоюлушу;
5) мүчө мамлекеттердин мыйзамдары менен белгиленген учурларды кошпогондо, электрондук соода операторлорунун реестрине киргизилген юридикалык жактын кайра уюштурулушу;
2. Мүчө мамлекеттердин мыйзамдары менен юридикалык жакты электрондук соода операторлорунун реестринен чыгаруунун кошумча негиздери белгилениши мүмкүн.

4294-берене. Электрондук соода операторунун укуктары

1. Өз ишин жүзөгө ашырууда электрондук соода оператору электрондук соода товарларынын алуучулары болуп саналган жеке жактардан, ошондой эле электрондук соода аянтчаларынан бажы операцияларын жүргүзүү үчүн зарыл болгон документтерди жана маалыматтарды талап кылууга жана ушул Кодексте белгиленген талаптарды сактоону камсыз кылган мөөнөттөрдө мындай документтерди жана маалыматтарды алууга укуктуу.
2. Эгерде жеке жактар тарабынан сатып алынган электрондук соода товарларына карата бажылык декларациялоо жана башка бажы операциялары электрондук соода оператору тарабынан жүргүзүлсө, анда электрондук соода оператору ушул Кодекстин 84-беренесинин 1-пунктунда көрсөтүлгөн укуктарга ээ болот, ошондой эле ушул Кодекстин 112-беренесинде каралган электрондук соода товарларына декларацияда билдирилген маалыматтарды өзгөртүү (толуктоо) менен байланышкан бажы операцияларын жүргүзүүгө укуктуу.
3. Электрондук соода оператору өз ишмердигинин тармагын жеке жактар тарабынан сатып алынган электрондук соода товарларына же жеке жактарга сатууга арналган электрондук соода товарларына карата бажы операцияларын жүргүзүү менен чектөөгө укуктуу.

4295-берене. Электрондук соода операторунун 
милдеттери жана жоопкерчилиги

1. Электрондук соода оператору төмөнкүлөргө милдеттүү:
1) Ушул Кодекстин 4292-беренесинин 1-пунктунун 1, 2, 4 жана 
5-пунктчаларында белгиленген электрондук соода операторлорунун реестрине киргизүүнүн шарттарын, ошондой эле ушул Кодекстин 
4292-беренесинин 2-пунктуна ылайык мүчө мамлекеттердин мыйзамдары менен белгиленген талаптарды сактоого;
2) Электрондук соода товарларынын алуучулары болуп саналган жеке жактардан жана электрондук соода аянтчаларынан алынган, коммерциялык, банктык жана мыйзам менен корголуучу башка сырды түзгөн маалыматтарды, ошондой эле башка конфиденциалдуу маалыматтарды, мүчө мамлекеттердин мыйзамдарында каралган учурларды кошпогондо ачыкка чыгарбоого, өзү жана (же) анын кызматкерлери тарабынан жеке кызыкчылыктар үчүн пайдаланбоого жана үчүнчү жактарга бербөөгө;
3) Электрондук соода операторлорунун реестрине киргизген бажы органын, реестрге киргизүүдө билдирилген маалыматтар өзгөргөндүгү жөнүндө маалымдоого жана мындай өзгөртүүлөрдү тастыктаган документтерди тиешелүү маалыматтар өзгөргөн датадан тартып же ага бул өзгөрүүлөр белгилүү болгон датадан тартып 5 жумушчу күнүнүн ичинде берүүгө;
4) имараттарда (орун жайларда, аянтчаларда) жайгашкан электрондук соода товарларынын сакталышын камсыз кылууга;
5) бажы контролун жүргүзүү мүмкүнчүлүгүн камсыз кылууга;
6) электрондук соода товарларын пайдалануу шарттарын ушул Кодекстин 156-беренесинин 2-пунктунда белгиленген бажы кампасындагы бажы жол-жобосуна ылайык сактоого;
7) убактылуу сактоого жайгаштырылган электрондук соода товарлары менен бажы кампасындагы бажы жол-жобосуна жайгаштырылган электрондук соода товарларын өз-өзүнчө эсепке алууга, ошондой эле курулмаларда (орун жайларда, аянтчаларда) жайгашкан мындай товарлар боюнча, анын ичинде маалыматтык технологияларды колдонуу менен, мүчө мамлекеттердин мыйзамдарына ылайык бажы органдарына отчеттуулук берүүгө;
8) бажы кампасындагы бажы жол-жобосуна жайгаштырылган электрондук соода товарларын, ошондой эле жеке жактар тарабынан сатып алынган жана курулмалардан (орун жайлардан, аянтчалардан) чыгарылган электрондук соода товарларын өз-өзүнчө эсепке алууга жана мындай товарлар боюнча, анын ичинде маалыматтык технологияларды колдонуу менен, мүчө мамлекеттердин мыйзамдарына ылайык бажы органдарына отчеттуулук берүүгө;
9) бажы органдарынын уруксатысыз, электрондук соода операторунун кызматкерлери болуп саналбаган же мындай курулмаларда (орун жайларда, аянтчаларда) жайгашкан электрондук соода товарларына карата ыйгарым укуктарга ээ болбогон башка адамдарды курулмаларга (орун жайларга, аянтчаларга) киргизбөөгө;
10) курулмаларда (орун жайларда, аянтчаларда) жайгашкан электрондук соода товарларына бажы органдарынын кызмат адамдарынын жетүүсүнө байланыштуу бажы органдарынын талаптарын аткарууга;
11) Ушул Кодекстин 4292-беренесинин 1-пунктунун 4-пунктчасында көрсөтүлгөн маалыматтык тутум аркылуу бажы органдары менен өз ара аракеттенүүнү жүзөгө ашырууга;
12) Ушул Кодекс менен жана (же) мүчө мамлекеттердин бажы жөнгө салуу жөнүндө мыйзамдары менен белгиленген башка милдеттерди аткарууга.
2. Электрондук соода операторлорунун реестринен чыгарылган учурда юридикалык жак төмөнкүлөргө милдеттүү:
1) убактылуу сактоого жайгаштырылган электрондук соода товарларына карата – мындай юридикалык жак электрондук соода операторлорунун реестринен чыгарылган күндөн кийинки датадан тартып 30 жумушчу күндүн ичинде товарларды чыгарууга байланыштуу бажы операцияларынын жүргүзүлүшүн камсыз кылууга;
2) башка электрондук соода оператору тарабынан убактылуу сактоого жайгаштырылган электрондук соода товарларына карата – мындай юридикалык жак электрондук соода операторлорунун реестринен чыгарылган күндөн кийинки датадан тартып 3 жумушчу күндүн ичинде ошол башка электрондук соода операторуна товарларды чыгарууга байланыштуу бажы операцияларынын жүргүзүлүшүн камсыз кылуу зарылдыгы жөнүндө, мындай юридикалык жак реестрден чыгарылган күндөн кийинки датадан тартып 30 жумушчу күн ичинде билдирүүгө;
3) жеке жактарга сатууга арналган жана бажы кампасындагы бажы жол-жобосуна жайгаштырылган электрондук соода товарларына карата – ушул Кодекстин 309-беренесинин 7-пунктуна ылайык бажы кампасындагы бажы жол-жобосунун колдонулушун аяктоого.
3. Эгерде жеке жактар тарабынан сатып алынган электрондук соода товарларына карата бажылык декларациялоо жана башка бажы операциялары электрондук соода оператору тарабынан жүргүзүлсө, анда ал ушул Кодекстин 84-беренесинин 2-пунктунун 1 – 4-пунктчаларында каралган аракеттерди аткарууга милдеттүү. Бажы төлөмдөрүн төлөө декларанттын акча каражаттарынын (акчасынын) эсебинен жүргүзүлөт.
Көрсөтүлгөн учурда декларант ушул Кодекстин 84-беренесинин 2-пунктунун 1 – 4-пунктчаларында каралган аракеттерди аткарбайт.
4. Ушул Кодекстин 3096-беренесинин 4-пунктунун 1-пунктчасында каралган бажы операциялары жүргүзүлгөн учурда, электрондук соода оператору ушул Кодекстин 84-беренесинин 2-пунктунун 1 – 4 жана 6-пунктчаларында каралган аракеттерди аткарууга милдеттүү. Бажы төлөмдөрүн, атайын, демпингге каршы жана компенсациялык алымдарды төлөө электрондук соода товарларын сатып алган жеке жактын акча каражаттарынын (акчасынын) эсебинен жүргүзүлөт.
5. Ушул берененин 3 жана 4-пункттарында каралган милдеттерди аткарбаган учурда, ошондой эле электрондук соода товарларынын декларациясында туура эмес маалыматтарды билдиргенде, ошондой эле жараксыз документтерди, анын ичинде жасалма жана (же) билип туруп туура эмес (жалган) маалыматтарды камтыган документтерди берген учурда, электрондук соода оператору мүчө мамлекеттердин мыйзамдарына ылайык жоопкерчилик тартат.»;
46) 436-берененин 22-пунктундагы «жана (же) бажы ташуучулардын реестри» деген сөздөр «, бажы ташуучулардын реестри жана (же) электрондук соода операторлорунун реестри» деген сөздөр менен алмаштырылсын, «же бажы ташуучусунун» деген сөздөр «, бажы ташуучусу жана (же) электрондук соода оператору» деген сөздөр менен алмаштырылсын;
47) 449-берененин 1-пункту төмөнкү редакцияда берилсин:
«1. Бирликтин бажы аймагында каалаган бажы органына товарларга декларацияны, электрондук соода товарларына декларацияны берүүгө мүмкүндүк берген Бирликтин алкагындагы эл аралык келишим күчүнө киргенге чейин:
1) товарларга декларация төмөнкүдөй тартипте берилет:
декларациялоочу болуп саналган жак товарларга декларация берген учурда, эгерде бул жак ушул Кодекстин 83-беренесинин 1-пунктунун 1-пунктчасында көрсөтүлгөн мүчө мамлекеттин жагы болсо, ошондой эле ошол эле пункттун 2-пунктчасынын экинчи абзацында көрсөтүлгөн чет өлкөлүк жак болсо, анда декларация товарлар боюнча ал жак түзүлгөн, катталган же туруктуу жашаган аймакка ылайык келген мүчө мамлекеттин бажы органына берилет;
эгерде декларант болуп ушул Кодекстин 83-беренесинин 1-пунктунун 
2-пунктчасынын үчүнчү же төртүнчү абзацтарында көрсөтүлгөн чет өлкөлүк жак же ошол эле берене 83-беренесинин 1-пунктунун 5-пунктчасында көрсөтүлгөн жак чыкса, мындай учурларда товарларга декларация товарлар жайгашкан аймактагы мүчө мамлекеттин бажы органына берилет;
товарларга декларация товарлар жайгашкан жана ушул Кодекстин 
83-беренесинин 1-пунктунун 3-пунктчасында көрсөтүлгөн жак жайгашкан аймактагы мүчө мамлекеттин бажы органына эгерде декларант болуп ушундай жак чыкса берилет;
2) Электрондук соода товарлору боюнча декларация мүчө мамлекеттин бажы органына, анын аймагында электрондук соода товарларынын алуучусу болгон жаран туруктуу же убактылуу жашаса (убактылуу болсо), эгерде жеке адамдар тарабынан сатып алынган электрондук соода товарларын бажы декларациялоо ушуга чейин ушул Кодекстин 3094-беренесинин 1-пунктунун биринчи абзацында көрсөтүлгөн адам тарабынан жүргүзүлсө жана ал мындай товарлар боюнча декларация тапшырган адам катары чыгууга укуктуу болсо берилет;
электрондук соода оператору тарабынан бажылык декларациялоо жүргүзүлгөн учурда, электрондук соода товарларын алуучу болуп саналган жеке жак туруктуу же убактылуу жашаган (убактылуу жүргөн) аймакта жайгашкан жана электрондук соода оператору түзүлгөн (катталган) мүчө мамлекеттин мыйзамдарына ылайык келген мүчө мамлекеттин бажы органына декларация берилет.»;
48) 464-берене төмөнкүдөй мазмундагы 7-пункт менен толукталсын:
«7. Жеке адамдар тарабынан сатылып алынган электрондук соода товарларын бажылык декларациялоо мындай товарлардын декларанттары болгон жеке адамдардын атынан жана алардын тапшырмасы боюнча иш алып барган бажы өкүлдөрү тарабынан ар бир мүчө мамлекетте, электрондук соода операторлорунун реестрине биринчи электрондук соода оператору киргизилген датадан тартып 6 айдын ичинде, бирок 2017-жылдын 
11-апрелинде кол коюлган Евразия экономикалык бирлигинин Бажы кодекси жөнүндө келишимге өзгөртүүлөрдү киргизүү жөнүндө Протокол күчүнө кирген датадан тартып 12 айдан ашпаган мөөнөттө жүзөгө ашырылышы мүмкүн.».
«7. Жеке адамдар тарабынан сатып алынган электрондук соода товарларын бажылык декларациялоо мындай товарлардын декларанттары болгон жеке адамдардын атынан жана алардын тапшырмасы боюнча иш алып барган бажы өкүлдөрү тарабынан ар бир мүчө мамлекетте, электрондук соода операторлорунун реестрине биринчи электрондук соода оператору киргизилген датадан тартып 6 айдын ичинде, бирок 20__-жылдын __________кол коюлган 2017-жылдын 11-апрелиндеги Евразия экономикалык бирлигинин Бажы кодекси жөнүндө келишимге өзгөртүүлөрдү киргизүү жөнүндө Протокол күчүнө кирген датадан тартып 12 айдан ашпаган мөөнөттө жүзөгө ашырылышы мүмкүн.».


2-берене
Ушул Протокол анын күчүнө кириши үчүн зарыл болгон ички мамлекеттик жол-жоболор мүчө мамлекеттер тарабынан аткарылгандыгы жөнүндө акыркы жазуу жүзүндөгү кабарлама депозитарий тарабынан дипломатиялык каналдар аркылуу алынган датадан тартып күчүнө кирет.
20__-жылдын «___» __________ _________шаарында бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

